text: வேலூர் (Vellore) (அ) இராய வேலூர் (Raya Vellore) (வெல்லூர் என்றும் அழைக்கப்படுகிறது) தென்னிந்திய மாநிலமான தமிழ்நாட்டைச் சேர்ந்த மாநகரமும், வேலூர் மாவட்டத்தின் தலைநகரமும் ஆகும். பாலாற்றின் கரையில் உள்ள வேலூரின் முக்கிய சுற்றுலா இடமாக வேலூர்க் கோட்டை விளங்குகிறது. வெவ்வேறு காலங்களில் இடைக்காலச் சோழர்கள், பிற்காலச் சோழர்கள், விஜயநகரப் பேரரசர்கள், இராட்டிரகூடர்கள், பல்லவர்கள், முகலாயர்கள் மற்றும் ஆங்கிலேயர்கள் வேலூரை ஆண்டுள்ளனர். இது தமிழகத் தலைநகரான சென்னைக்கு மேற்கே சுமார் 138 கிலோமீட்டர் (86 மைல்) தொலைவிலும், திருவண்ணாமலைக்கு வடக்கில் 82 கிலோமீட்டர் (51 மைல்) தொலைவிலும் அமைந்துள்ளது. தோல் தொழிற்சாலைகள் மற்றும் பல்வேறு சேவைத்துறை நிறுவனங்கள் இந்நகரின் பொருளாதாரத்திற்குப் பெரிதும் பங்களிக்கின்றன. இந்நகர மக்கள் பல்வேறு உள்ளூர் மற்றும் வெளியூர் தொழில்துறைகளில் பணியாற்றுகிறார்கள். மாவட்டத் தலைநகரமாக இருப்பதால் இங்கு வேலூர் மாவட்ட நிர்வாக அலுவலகங்கள், அரசின் கல்வி நிறுவனங்கள், கல்லூரிகள், பள்ளிகள் முதலியன அமைந்துள்ளன. இந்நகரம், 2008-ஆம் ஆண்டு நிறுவப்பட்ட வேலூர் மாநகராட்சி மூலம் ஆளப்படுகிறது. மாநகராட்சி சட்டத்தின்படி வேலூர் நகரம் 1,054 ஹெக்டேர் (10.54 சதுர கிமீ ) பரப்பளவும், 2001 ஆம் ஆண்டின் கணக்கெடுப்பின்படி 1,77,413 மக்கள் தொகையும் கொண்டுள்ளது. 2011 ஆம் ஆண்டு மேற்கொள்ளப்பட்ட இடைக்கால மக்கள்தொகைக் கணக்கெடுப்பின்படி, மொத்த நகர்ப்புறத்தின் மக்கள்தொகை 1,85,895 ஆகும். இந்நகரம் இரயில் போக்குவரத்துடன் இணைக்கப்பட்டிருந்தாலும், சாலைப் போக்குவரத்தே முக்கியமான போக்குவரத்து முறையாக இருக்கிறது. சென்னை பன்னாட்டு விமானநிலையம் இந்நகரில் இருந்து 135 கிலோமீட்டர் தொலைவில் அமைந்துள்ளது. பெயர்க்காரணம் தமிழில் வேல் என்ற சொல் இந்து மதக் கடவுள் முருகனின் ஆயுதமான ஈட்டி எனவும், ஊர் என்பது முருகக் கடவுள் ஆயுதத்தைப் பயன்படுத்திய இடத்தைக் குறிப்பதாகவும் நம்பப்படுகிறது. இந்து மதப் புராணத்தின்படி, தீய சக்திகளை அழிப்பதற்காக வேலுடன் தாமரைக்குளத்தில் தோன்றிய ஒரு பழங்குடியின வேட்டைக்காரனாக முருகக் கடவுள் கருதப்படுகின்றார். எனவே "வேலூர்" என்றால் முருகன் தோன்றிய ஊர் எனப் பொருள் கொள்ளப்படுகிறது. மேலும் வேல மரங்களால் சூழப்பட்ட நிலம் என்பதால் இவ்வூர் வேலூர் என்று அழைக்கப்பட்டது என்று மற்றொரு விளக்கம் தருவாரும் உண்டு. வரலாறு திருவண்ணாமலை அண்ணாமலையார் கோயிலில் உள்ள சோழர் காலக் கல்வெட்டில் உள்ள பதிவுகளின் அடிப்படையில் நோக்கும்போது வேலூரின் வரலாறு, ஒன்பதாம் நூற்றாண்டிற்குப் பிறகு துவங்குகிறது. அதற்கு முன்னர் செதுக்கப்பட்ட கல்வெட்டுகள் காஞ்சிபுரத்தைத் தலைநகராகக் கொண்டிருந்த பல்லவர்களின் ஆட்சி முறை பற்றிக் குறிப்பிடுகின்றன. 850 முதல் 1280 வரையான ஆண்டுக் காலத்தில் வேலூர்ப்பகுதி சோழ மன்னர்களால் ஆளப்பட்டது. சோழ மன்னர்களுக்குப் பிறகு இராட்டிரகூடர்கள், பிற்காலச்சோழர்கள் மற்றும் விசயநகர மன்னர்களால் தொடர்ந்து ஆளப்பட்டது. 16 ஆம் நூற்றாண்டின் மூன்றாவது காலாண்டில் விசய நகர மன்னர்களின் பிரதிநிதியாக விளங்கிய குச்சி பொம்மு நாயக்கர் என்ற சிற்றரசர் வேலூர்க் கோட்டையைக் கட்டினார். 17 ஆம் நூற்றாண்டில், வேலூர் ஆற்காடு நவாப்பின் ஆட்சியின் கீழ் வந்தது. முகலாயப் பேரரசின் சரிவுக்குப் பின்னர், நவாப்பால் இந்நகரைக் கட்டுப்படுத்த முடியாமல் போக, 1753க்கு பிறகு குழப்பமும் கலவரமுமான சூழ்நிலை ஏற்பட்டது. பின்னர், வெவ்வேறு இந்து, முஸ்லிம் ஆட்சியாளர்களின் கட்டுப்பாட்டின் கீழ் வேலூர் வந்தது. 17ஆம் நூற்றாண்டின் மத்தியில் பீஜப்பூர் சுல்தான் இக்கோட்டையைக் கைப்பற்றினார். பின்னர் மராட்டியர்களாலும், தில்லி சுல்தானின் தளபதியும், கர்நாடகத்தின் நவாப்புமான தாவூதுகானாலும் கைப்பற்றப்பட்டது. 1760ஆம் ஆண்டு வேலூர்க் கோட்டை ஆங்கிலேயரின் கிழக்கிந்தியக் கம்பெனியினரின் வசம் சென்றது. ஆங்கிலேயர் திப்பு சுல்தானைத் தோற்கடித்த பின்னால் அவருடைய மகன்களை வேலூர்க்கோட்டையில் சிறைவைத்தனர். 1806 ஆம் ஆண்டு ஆங்கிலேய ஆட்சிக்கு எதிராக இக்கோட்டையில் இந்தியச் சிப்பாய்கள் கலகம் செய்தார்கள். இந்நிகழ்ச்சியை, வேலூர் சிப்பாய் எழுச்சி என்று இந்திய வரலாற்றில் குறிப்பிடுகின்றனர். மக்கள் தொகை 2011 மக்கள் தொகை கணக்கெடுப்பின்படி, இவ்வூரில் 1,85,895 பேர் வசிக்கின்றனர். இம்மக்கள் தொகையில் 91,464 ஆண்கள் மற்றும் 94,431 பெண்கள் ஆவர். இந்நகரின் பாலின விகிதம் 1,000 ஆண்களுக்கு 1,032 பெண்களாக உள்ளது. இது தேசிய சராசரியான 1,000 ஆண்களுக்கு 929 பெண்கள் என்பதைவிடக் கூடுதலானது என்பது குறிப்பிடத்தக்கது. வேலூர் நகரின் சராசரி கல்வியறிவு விகிதம் 86.67 சதவீதமாகும். இச்சராசரியில் ஆண் கல்வி 91.68 சதவீதம் மற்றும் பெண் கல்வியறிவு 81.84 சதவீதமாகும். நகரத்தின் மொத்த மக்கள் தொகையில் சுமார் 18,363 பேர் 6 வயதுக்கு கீழ் உள்ளவர்களாக உள்ளனர். 2011இல் எடுக்கப்பட்ட மக்கள்தொகை கணக்கெடுப்பின்படி மாநகரப்பகுதியின் மக்கள்தொகை 1,85,895 ஆகவும், கூட்டுநகரப்பகுதியின் மக்கள்தொகை 4,84,690 ஆகவும் உள்ளது. 2011 ஆம் ஆண்டு மதவாரியான கணக்கெடுப்பின்படி, வேலூரில் இந்துக்கள் 80.09%, முஸ்லிம்கள் 14.28%, கிறிஸ்தவர்கள் 4.79%, சீக்கியர்கள் 0.01%, பௌத்தர்கள் 0.01%, சைனர்கள் 1.4%, 0.53% பிற மதங்களைப் பின்பற்றுபவர்கள் மற்றும் சமயமில்லாதவர்கள் 0.05% பேர்களும் உள்ளனர். இந்தியா அரசின் 2001 மக்கள் தொகை கணக்கெடுப்பின்படி இவ்வூரில் 36,728 குடும்பங்கள் இருந்தன. மொத்த மக்கள் தொகையில் 13.96% அதாவது 20,531 பேர் தாழ்த்தப்பட்டோர் வகுப்பையும், 0.22 சதவீத மக்கள் அதாவது 340 பேர் பழங்குடியினர் வகுப்பையும் சேர்ந்தவர்கள் ஆவர். இவ்வூரில் உள்ள 57,905 தொழிலாளிகளில் 171 பேர் விவசாயிகளாகவும், 257 பேர் விவசாயத்தொழிலாளர்களாகவும், 6,237 பேர் குடிசைத் தொழில் புரிபவர்களாகவும் மற்றும் 51,240 பேர் மற்ற தொழிலாளர்களாகவும் உள்ளனர். மேலும் இங்குள்ள 2,674 குறுந்தொழிலாளர்களில் 23 பேர் குறு விவசாயிகளாகவும் 60 பேர் குறு விவசாயத்தொழிலாளர்களாகவும், 796 பேர் குடிசைத்தொழிலில் குறுந்தொழில் புரிபவர்களாகவும் எஞ்சியுள்ள 1,795 பேர் பிற குறு தொழிலாளர்களாகவும் உள்ளனர். உள்ளூரில் கிடைத்த வேலைவாய்ப்பு குறைந்ததாலும் வெளியூரில் கிடைக்கும் வேலைவாய்ப்பு எளிதாகவும் கூடுதலாகவும் இருந்ததாலும் மக்கள் இடம்பெயர்ந்ததாலும் 1981–2001 ஆம் ஆண்டிற்கு இடைப்பட்ட காலத்தில் மக்கள்தொகை வளர்ச்சி குறைந்தது. 2001 கணக்கெடுப்பின்படி மொத்தமுள்ள நிலப்பகுதியில், 69.88 % வளர்ச்சியடைந்த பகுதியாகவும் 31.12 சதவீத நிலப்பகுதி வளர்ச்சி அடையாத நிலையில் உள்ளதாகவும் சுட்டிக் காட்டப்பட்டுள்ளது. வளர்ந்த பகுதியாக காட்டப்பட்டுள்ளதில் 55.76% குடியிருப்பு நோக்கங்களுக்காகவும், 8.34%, வர்த்தக நோக்கிற்காகவும் 1.58% தொழிற் சாலைகளுக்காகவும் 3.3% கல்விக்காகவும் 16.46% பொது நோக்கிற்காகவும் 10.12% போக்குவரத்து மற்றும் தகவல் தொடர்பிலும் பயன்படுத்தப்படுகிறது. நகரின் சராசரி மக்கள் அடர்த்தி ஹெக்டேருக்கு 241 பேர் ஆகும். மேலும் மக்கள் அடர்த்தி நகர் முழுவதும் ஒரேசீரானதாக இல்லை. அருகந்தம்பூண்டி போன்ற பகுதிகளில் இது அதிகமாகவும் பூந்தோட்டம் போன்ற வெளிப்புறப் பகுதிகளில் குறைந்த அளவிலும் காணப்படுகிறது. புவியியல் இவ்வூரின் அமைவிடம் ஆகும். கடல் மட்டத்திற்கு இவ்வூர் சராசரியாக சுமார் 220 மீட்டர் உயரத்தில் இருக்கின்றது. ஆண்டு முழுவதும் நகரத்தில் அதிக வெப்பமும் குறைவான மழை பொழிவும் கொண்ட ஒரு வறண்ட காலநிலை நிலவுகிறது. இந்நகரம் கிழக்குத் தொடர்ச்சி மலைப் பகுதியின் அடிவாரத்தில் பாலாற்றின் வடிநிலப் பகுதியில் அமைந்துள்ளது. இவ்வூரின் நிலவமைப்பானது மேற்கிலிருந்து கிழக்கு நோக்கி சரிந்த சமவெளியாக காணப்படுகிறது. இங்கு குறிப்பிட்டு சொல்லும் வகையிலான எந்தக் கனிம வளமும் காணப்படவில்லை. களிமண் வேலூர் வட்டத்தின் சில பகுதிகளில் காணப்படுகிறது. நகரில் பெரும்பாலும் கல்லும் மண்ணும் சேர்ந்த செம்மண், சரளைமண் முதலிய வகைகள் காணப்படுகின்றன. வேலூரில் ஆண்டு முழுவதும் சூடான மற்றும் வறண்ட வானிலை நிலவுகிறது. அதிகபட்ச வெப்பநிலை 40.5 °C (104.9 °F) ஆகவும் குறைந்த பட்ச வெப்பநிலை 18.4 °C (65.1 °F) ஆகவும் ஆண்டுதோறும் பதிவாகிறது. தமிழகத்தில் நிலவுவது போலவே ஏப்ரல் முதல் ஜூன் வரை வெப்பமான மாதங்களாகவும் டிசம்பர் முதல் சனவரி வரை குளிரான மாதங்களாகவும் இங்கு இருக்கிறது. வேலூரின் மழை அளவு ஆண்டிற்கு 996.7 மிமீ (39.24) ஆகும். ஜூன் மாதம் தொடங்கி ஆகஸ்ட் வரை நீடிக்கும் தென்மேற்குப் பருவமழை, ஒவ்வொரு ஆண்டும் பற்றாக்குறை மழை அளவையே கொண்டு வருகிறது. அக்டோபர், நவம்பர் மற்றும் டிசம்பர் மாத வடகிழக்குப் பருவமழையால் இந்நகரம் ஓரளவுக்கு மழை பெறுகிறது. வேலுர் நகரின் ஈரப்பதம் குளிர்காலத்தில் 67 முதல் 86 சதவீதமாகவும் கோடைக்காலத்தில் 40 முதல் 63 சதவீதமாகவும் இருக்கிறது. பொருளாதாரம் 2001 ஆம் ஆண்டு இந்திய மக்கள்தொகை கணக்கெடுப்பின் படி, வேலூர் நகர தொழிலாளர் பங்கு விகிதம் 43.64% ஆகும். வேலூர், மாவட்டத்தின் தலைமையகமாக இருப்பதால் முதன்மைத் தொழிற்துறை தொடர்புகள் குறைவாகவும், சேவைத்துறை நடவடிக்கைகளில் வளர்ச்சி மிகையாகவும் கொண்டுள்ளது. தோல்தொழில், விவசாய வணிகத்தொழில் மற்றும் நகரைச்சுற்றியுள்ள தொழிற்சாலைகள் வாயிலாக இவ்வூர் மக்களுக்கு பெரும்பாலும் வேலைவாய்ப்பு கிடைக்கிறது. தொழிலாளர்களில் சுமார் 83.35 சதவீதம் பேர் போக்குவரத்துச் சேவைகள், வணிகம் மற்றும் சேவைத்துறைகளில் பணிபுரிபவர்களாக உள்ளனர். உற்பத்தி சார்ந்த தொழில்கள் மற்றும் குடிசைத் தொழில்கள் போன்ற இரண்டாம் நிலை தொழிற்துறை நடவடிக்கைகளில் 13.52 சதவீத தொழிலாளர்கள் பணிபுரிகின்றனர். நகரில் உள்ள மொத்தத் தொழிலாளர்களில் ஆண்களின் பங்கு 43.64 சதவீதமும் பெண்களின் பங்கு 24.39 சதவீதமாகவும் கணக்கிடப்பட்டுள்ளது. சென்னை இராயபுரத்திற்கும் வாலாசாபேட்டைக்கும் இடையில் அமைக்கப்பட்ட தெற்காசியாவின் இரண்டாவது ரயில் பாதையின் வளர்ச்சியோடு வேலூர் மற்றும் அதன் அருகில் இருக்கும் தொழில் நகரங்களும் தொடர்ந்து நிலையாக தொழில்துறை வளர்ச்சியைப் பதிவு செய்துள்ளன. தங்கநாற்கர சாலை கணிசமாக இப்பகுதியில் தொழில்துறை நடவடிக்கைகளை அதிகரித்துள்ளது வேலூரைச் சுற்றியுள்ள இராணிப்பேட்டை, ஆம்பூர் மற்றும் வாணியம்பாடி போன்ற நகரங்களில் நூற்றுக்கணக்கான தோல் மற்றும் தோல் பதனிடும் வசதிகள் கொண்ட தொழிற்சாலைகள் இருக்கின்றன. இந்த மாவட்டத்தில் இருந்துதான் நன்கு பதனிடப்பட்ட உயர்ரக தோல்பொருட்கள் வெளி நாடுகளுக்கு ஏற்றுமதி செய்யப்படுகின்றன. நாட்டின் மொத்த தோல் ஏற்றுமதியில், வேலூர் மாவட்ட தோல் தொடர்பான பொருட்கள் 37 சதவீதம் ஆகும். ஆசியாவின் மிகப்பெரிய வெடிமருந்து தயாரிப்பு நிறுவனம், தமிழ்நாடு வெடிமருந்து தொழிற்சாலை (TEL) காட்பாடியில் அமைந்துள்ளது. இத்தொழிற்சாலை மட்டுமே ஆயிரத்திற்கும் மேற்பட்ட தொழிலாளர்களை கொண்ட இந்திய அரசாங்கத்தின் வெடிபொருட்கள் நிறுவனம் ஆகும். மற்றும் வேலூர் அருகே உள்ள இறையங்காடு என்ற ஊரில் உலோக மற்றும் வாகன, தொலைத்தொடர்பு, மின்னணுவியல் மற்றும் மருத்துவப் பயன்பாடுகள் கொண்ட பிளாஸ்டிக் ஒருங்கிணைந்த பாகங்கள் உற்பத்தி நிறுவனம் ஒன்றும் இயங்கி வருகிறது. இவ்வூரில் உள்ள ஆபிசர்ஸ் லைன், காந்தி ரோடு, லாங்கு பஜார், மக்கான், சத்துவாச்சாரி தேசிய நெடுஞ்சாலை போன்ற பகுதிகள் வியாபார மையங்களாக விளங்குகின்றன. நகரின் இதயப் பகுதியான ஐடா ஸ்கடர் சாலையில் கிருத்துவ மருத்துவ கல்லூரி அமைந்துள்ளது. இம்மருத்துவமனை வேலூரின் மிகப் பெரிய வணிகத்தொழில் மற்றும் சேவை நிறுவனமாகும். இங்கு ஆயிரக்கணக்கான தொழிலாளர்கள் பணிபுரிகின்றனர். உள்ளூர், வெளியூர் மற்றும் வெளிநாடுகளில் இருந்தும் மக்கள் வந்து போகுமிடமாக இம்மருத்துவமனை விளங்குகிறது. உறைவிடம், மருத்துவமனைகள் மற்றும் அதைச் சார்ந்த தொழில்கள் முதலியன நகரின் வருவாய்க்கு முக்கிய ஆதாரங்களாக உள்ளன. தமிழக அரசின் வேலூர் மருத்துவக் கல்லூரி அடுக்கம்பாறை என்னுமிடத்தில் அமைந்துள்ளது. இவை தவிர நாராயணி மருத்துவ ஆராய்ச்சி மையம், அப்போலோ மருத்துவமனை முதலியன இங்குள்ள மருத்துவ நிறுவனங்களாகும். இங்குள்ள வேலூர் தொழில்நுட்ப பல்கலைக்கழகம் (Vellore Institute of Technology - VIT) அகில இந்திய அளவில் புகழ் பெற்றுள்ளது. விவசாயம் தவிர சிற்றூர்ப்பகுதி மக்கள், நெசவு, பீடி மற்றும் தீக்குச்சி உற்பத்தித் தொழிலில் ஈடுபட்டு வருவாய் ஈட்டுகின்றனர். கல்வி இந்தியாவின் மருத்துவம் மற்றும் தொழில்நுட்பக் கல்வி வளர்ச்சியில் வேலூரின் பங்கு முக்கியமானதாக கருதப்படுகிறது. இங்கு ஓர் அரசுப் பல்கலைக்கழகம், ஒரு தனியார் தொழில்நுட்பப் பல்கலைக்கழகம், ஓர் அரசு மருத்துவக்கல்லூரி, கிருத்தவ மருத்துவக் கல்லூரி, வேலூர் தொழில்நுட்ப பல்கலைக்கழகம் தவிரப் பல பொறியியல், கலை அறிவியல் கல்லூரிகள் உள்ளன. வேலூர் சி.எம்.சி மருத்துவமனை இரத்தவியல் மற்றும் உயிர் வேதியியல் தொழில் நுட்ப ஆராய்ச்சியில் உலகத்தரம் பெற்றிருந்த காரணத்தால் மத்திய அரசாங்கத்தின் உயிரியல் தொழில்நுட்பத் துறை இம்மருத்துவமனையைத் தேர்ந்தெடுத்து நாட்டின் முதல் ஸ்டெம் செல் ஆராய்ச்சி மையத்தை திசம்பர் 2005 ஆம் ஆண்டு வேலூரில் நிறுவியது. இதன் தொடர்ச்சியாக இக்கல்லூரி முதிர்ந்த எலியிடமிருந்து எடுக்கப்பட்ட ஸ்டெம் செல்களை மறு செயலாக்கத் திட்டத்தின்மூலமாக மனித கருவில் காணப்படும் ஸ்டெம் செல்கள் போன்று செயல்பட வைத்து நாட்டின் மருத்துவ மற்றும் அறிவியல் சமூகத்தின் கவனத்தை ஈர்த்து ஒரு திருப்புமுனையை ஏற்படுத்தியது. தமிழ்நாட்டின் வடகிழக்கு மண்டலமான வேலூருக்கு அருகில் உள்ள விரிஞ்சிபுரத்தில் வேளாண் ஆராய்ச்சி நிலையம் உள்ளது. இது தமிழ்நாடு வேளாண்மை பல்கலைக்கழகத்துடன் இணைந்த 32 ஆராய்ச்சி நிலையங்களில் ஒன்றாகும். வேலூரின் மானாவாரிப் பகுதிகளில் இந்திய அரசின் ஆதரவு பெற்ற தேசிய நீர்வடிப்பகுதி மேம்பாட்டு திட்டம் (NWDPRA) அக்டோபர் 1997 ஆம் ஆண்டு முதல் நடைமுறைப்படுத்தப்பட்டு வருகிறது, இத்திட்டத்தின் முக்கிய நோக்கம் வேலூர் மற்றும் திருவண்ணாமலை மாவட்டங்களில் உள்ள 18 நீர்நிலைகளில் நீர் மற்றும் மண் பாதுகாப்பு நடவடிக்கைகளை மேற்கொண்டு சோதனைகள் நடத்துவது ஆகும். சென்னைப் பல்கலைக்கழகத்தில் இருந்து பிரிக்கப்பட்ட திருவள்ளுவர் பல்கலைக்கழகம் முன்பு வேலூர் கோட்டை வளாகத்தில் அமைந்திருந்தது. வேலூரில் உள்ள அனைத்து அரசு கலை அறிவியல் கல்லூரிகள், திருவண்ணாமலை, விழுப்புரம் மற்றும் கடலூர் மாவட்டங்களில் உள்ள கலை அறிவியல் கல்லூரிகள் முதலியன திருவள்ளுவர் பல்கலைக்கழகத்துடன் இணைந்திருக்கின்றன. தந்தை பெரியார் தொழில்நுட்பக் கல்லூரி மட்டுமே அரசு நடத்தும் பொறியியல் கல்லூரியாக உள்ளது. இந்தியாவின் சிறந்த தனியார் பொறியியல் பல்கலைக்கழகமாக, வேலூர் தொழில்நுட்ப பல்கலைக்கழகம் (VIT) விளங்குகிறது என்று இந்தியா டுடே வார இதழ் மதிப்பீடு செய்துள்ளது. கிருத்துவ மருத்துவ கல்லூரியும், மருத்துவமனையும் இந்தியா மற்றும் ஆசியாவிலுள்ள மிகப் பெரிய மருத்துவமனைகளில் ஒன்று கிருத்தவ மருத்துவக் கல்லூரி மருத்துவமனை ஆகும். வேலூர் நகரின் இதய பகுதியில் உள்ள இம்மருத்துவமனை நகரைச் சுற்றியுள்ள மாவட்டங்களுக்கு சுகாதாரம் வழங்கும் நிறுவனமாக விளங்குகிறது. 1954 இல் நிறுவப்பட்ட ஆக்சிலியம் மகளிர் கல்லூரி வேலூர் மாவட்டம் காட்பாடியில் அமைக்கப்பட்ட முதல் பெண்கள் கல்லூரி ஆகும். இது தவிர நகரத்தில் சாயிநாதபுரம் அருகே தனபாக்கியம் கிருஷ்ணசுவாமி முதலியார் மகளிர் கலை மற்றும் அறிவியல் கல்லூரி, ஓட்டேரி அருகே முத்துரங்கம் அரசு கலை கல்லூரி, புகழ் பெற்ற சி.எம்.சி கண் மருத்துவமனைக்கு அருகில் ஊரிசுக் கல்லூரி முதலிய கல்வி நிறுவனங்கள் அமைந்துள்ளன. 1898 ஆம் ஆண்டு நிறுவப்பட்ட பழமை வாய்ந்த ஊரிசுக் கல்லூரியில் முன்னாள் குடியரசுத்தலைவர் திரு எஸ். இராதாகிருட்டிணன் கல்வி பயின்றார் என்பது குறிப்பிடத்தகுந்தது. இக்கல்லூரியின் நூற்றாண்டு விழாவை முன்னிட்டு இந்திய அரசு ஒரு நினைவு அஞ்சல்தலையை வெளியிட்டு பெருமை சேர்த்துள்ளது. அரசினர் சட்டக்கல்லூரி 2008 ஆம் ஆண்டு வேலூரில் நிறுவப்பட்டது. காட்பாடியில் அமைந்துள்ள இக்கல்லூரியில் ஆண்டுக்கு 80 மாணவர்களைத் தேர்ந்தெடுத்து மூன்றாண்டு சட்டப்படிப்பு அளிக்கப்படுகிறது. இவை தவிர இங்கு அதிகமான அரபிக் கல்லூரிகளும் உள்ளன. சுற்றுலா பாலாற்றின் கரையில் உள்ள வேலூரின் முக்கிய இடமாக வேலூர் கோட்டை விளங்குகிறது. இக்கோட்டையின் உள்ளே இந்துக் கோயில், கிறித்தவ ஆலயம், இஸ்லாமியரின் மசூதி ஆகியவை உள்ளன. இந்த நகரில் பல பழமை வாய்ந்த கோயில்கள் மற்றும் இந்தியாவின் சிறந்த மருத்துவமனைகளில் ஒன்றான கிறித்தவ மருத்துவக் கல்லூரி மற்றும் மருத்துவமனையும் உள்ளது. வேலூருக்கு அருகில் இரத்தினகிரி பாலமுருகன் கோயில் உள்ளது. வேலூரில் பொற்கோயில் ஒரு சுற்றுலா தலமாக உள்ளது, இக்கோயிலில் கூரை முழுவதும் தங்கத்தால் வேயப்பட்டுள்ளது. தினமும் ஆயிரக்கணக்கான சுற்றுலாப் பயணிகள் வந்து வணங்கிச் செல்கின்றனர். வேலூர் நகரில் உள்ள மிக முக்கியமான சுற்றுலா இடம் வேலூர்க்கோட்டை ஆகும். ஆங்கிலேயர் ஆட்சியின் போது, திப்பு சுல்தானின் குடும்பத்தினர் மற்றும் இலங்கையின் கடைசி அரசன் விக்கிரம ராசசிங்கா ஆகியோர் அரசாங்கக்கைதிகளாக இக்கோட்டையில் வைக்கப்பட்டிருந்தனர். இக்கோட்டையில் ஒரு தேவாலயம், ஒரு மசூதி மற்றும் ஒரு சிவன் கோவில் ஆகியன உள்ளன. சலகண்டீசுவரர் கோவில் என்றழைக்கப்படும் சிவன்கோயில் அதன் சிறப்பான சிற்பங்களுக்குப் பெயர்பெற்ற இடமென அறியப்படுகிறது. இந்தியாவில் ஆங்கிலேயர் ஆட்சிக்கு எதிரான முதல் புரட்சி 1806 ஆம் ஆண்டில் இந்தக் கோட்டையில்தான் வெடித்தது. கனத்த மதில்களும், அவற்றில் சீரற்ற இடைவெளியில் எழுப்பிய கொத்தளங்களும் வட்டக்கோபுரங்களும் இணைந்து வேலூர் கோட்டையின் முக்கிய பாதுகாப்பு அரணாக விளங்கின. கோட்டையின் தலைமை மதில்கள் பெரிய கருங்கற்களால் (கிரானைட்) கட்டப்பட்டவை. நிலத்துக்கு அடியிலுள்ள குழாய்கள் மூலம் தண்ணீர் பெறும் வகையில் அகன்ற அகழி கோட்டையைச் சுற்றி வெட்டப்பட்டுள்ளது. வேலூர்க் கோட்டைக்குள் இக்கோட்டையின் வயதொத்த சலகண்டேச்சுரர் கோவில் அமைந்துள்ளது. வேலுர்க் கோட்டையின் அமைப்புமுறை தென்னிந்திய இராணுவக் கட்டுமானத்திற்கு ஒரு குறிப்பிடதகுந்த எடுத்துக்காட்டாக விளங்குகிறது. ஆங்கிலேயருடனான போரின்போது இக்கோட்டைக்குள் இடம்பெற்றுள்ள திப்புமகாலில், திப்புசுல்தான் தன் குடும்பத்தினருடன் தங்கியிருந்ததாக நம்பப்படுகிறது. திப்புவின் மகன்களுடைய கல்லறைகள் வேலூரில் காணப்படுகின்றன. இக்கோட்டை இந்தியத் தொல்லியல் துறையின் மூலம் நிர்வகிக்கப்பட்டு வருகிறது. மற்றும் இக்கோட்டையானது முக்கியத்துவம் வாய்ந்த ஒரு தேசிய நினைவு சின்னமாக அறிவிக்கப்பட்டு ஒரு குறிப்பிடத்தக்க சுற்றுலாத்தலமாக சிறப்புடன் பாதுகாக்கப்படுகிறது. அரசு அருங்காட்சியகம் கோட்டையின் உள்ளே அமைந்து இருக்கிறது. இது 1985 ஆம் ஆண்டு பொதுமக்களுக்காகத் திறந்து வைக்கப்பட்டது. இங்கு கலை, தொல்லியல், வரலாறு, ஆயுதங்கள், சிற்பங்கள், வெண்கல, மர சிற்பங்கள், கைவினைப் பொருட்கள், நாணயவியல், அஞ்சல், தாவரவியல், மண்ணியல், விலங்கியல் தொடர்புடைய பொருட்கள் சேகரித்து வைக்கப்பட்டுள்ளன. பிரிக்கப்படாத வடஆற்காடு மாவட்ட வரலாற்று நினைவுச் சின்னங்கள் இங்குள்ள கண்காட்சியகத்தில் உள்ளன. சிறப்புக் கண்காட்சியில் இம்மாவட்டத்தின் கி.மு 400 ஆண்டு பழமை வாய்ந்த வெண்கலத்தாலான இரட்டை வாள், பிற்காலப் பல்லவர்கள் முதல் விசயநகர அரசர்கள் காலம் வரையிலான கற்சிற்பங்கள் , கடைசி இலங்கை மன்னன் விக்ரமராசசிங்கா பயன்படுத்திய தந்தத்தினாலான சதுரங்கப் பலகைகள் மற்றும் சதுரங்கக்காய்கள் முதலிய பொருள்கள் இடம்பெற்றுள்ளன. பள்ளி மாணவர்களுக்கான கலை முகாம் மற்றும் கல்லூரி மாணவர்களுக்கான கல்வெட்டுகள் மற்றும் படிமவியல் ஆய்வு முதலியன அருங்காட்சியகத்தில் நடைபெறும் கல்வி நடவடிக்கைகளின் ஒரு பகுதியாகும். சலகண்டேச்சுரர் கோயில், இலட்சுமி தங்க கோவில், வாலாசா தன்வந்திரி கோயில் மற்றும் பொன்னை நவக்கிரகக் கோட்டை ஆலயம் ஆகிய கோயில்கள் வேலூரைச் சுற்றியுள்ளன. ஸ்ரீ லட்சுமி கோவில் தற்பொழுது மிகவும் புகழ்பெற்றுப் பொற்கோயில் என அழைக்கப்படுகிறது. வேலூர் பேருந்து நிலையத்தில் இருந்து எட்டு கிலோமீட்டர் தொலைவில் உள்ள திருமலைக்கோடியில் புதிதாக கட்டப்பட்ட இக்கோயில் ஆன்மீகப் பூங்காவாக திகழ்கிறது. சக்தி அம்மா என்பவரின் தலைமையில் உள்ள நாராயணி பீடத்தில் இக்கோயில் 100 ஏக்கர் பரப்பளவில் நிர்மாணிக்கப்பட்டுள்ளது. கோவில் முழுவதும் கட்டிடக்கலையில் சிறப்புவாய்ந்த நூற்றுக்கணக்கான தங்கக் கைவினைஞர்களால் நுண்ணிய கை வேலைப்பாடுகள் செதுக்கப்பட்டுள்ளன. உலகிலேயே இங்குதான் 300 கோடி ரூபாய் செலவில் சுமார் 1500 கிலோ தங்கத்தை பயன்படுத்தி கோவிலின் வெளிப்புறம் தங்கத்தகடுகள் மற்றும் தங்கத்தட்டுகளால் வேயப்பட்டுள்ளது என்பது குறிப்பிடத்தக்கது. வேலூர் நகருக்கு அருகிலுள்ள இரத்தினகிரியில் பாலமுருகனடிமை சாமிகளால் எழுப்பப்பட்டுள்ள முருகன் கோவில் இங்குள்ள மற்றொரு முக்கியமான இந்து மதமதக் கோவில் ஆகும். வேலூர் கோட்டையின் உள்ளே 150 ஆண்டுகள் பழைமை வாய்ந்த செயிண்ட் ஜான் தேவாலயம் நகரில் அமைந்துள்ள தேவாலயங்களில் ஒன்றாகும். மேலும், நாட்டின் மிகப்பெரிய அரபிக்கல்லூரியை உள்ளடக்கிய பெரிய மசூதி நகரின் மையப்பகுதியில் உள்ளது. போக்குவரத்து பேருந்து சேவைகள் சுமார் 104.332 கிமீ, அதாவது (64.829 மைல்) நீளமுள்ள சாலைகளை வேலூர் மாநகராட்சி பராமரித்து வருகிறது. இதில் 50.259 கிமீ (31.229 மைல்) நீளமுடைய சிமெண்ட் சாலைகள், 6.243 கிமீ நீளமுள்ள (3.879 மைல்) மண் சாலைகள் மற்றும் 47.88 கி.மீ. (29.75 மைல்) நீளமுடைய நிலக்கரித்தார் சாலைகள் உள்ளன. பெங்களூர் – சென்னை சாலையில் உள்ள கிருட்டினகிரியையும் வாலாசாவையும் இணைக்கும் தேசிய நெடுஞ்சாலை எண் 47 வேலூர் வழியாகச் செல்கிறது. மேலும் மாநில நெடுஞ்சாலை எண் 4 ராணிப்பேட்டை – சென்னை, மாநில நெடுஞ்சாலை 132 ( வேலூர் - ஆரணி) மற்றும் கடலூர் – திருவண்ணாமலை- சித்தூர் சாலைகளை இணைத்துச் செல்கிறது. தமிழ்நாடு, ஆந்திர பிரதேசம், கருநாடகா ஆகிய மாநிலங்களில் உள்ள முக்கிய நகரங்களுடன் வேலூர் இணைக்கப்பட்டுள்ளது. காட்பாடி மார்க்கமாக: சித்தூர், திருப்பதி, காளஹஸ்தி, கர்னூல், குடியாத்தம் மற்றும் ஆந்திர மாநில பகுதிகளுக்கு செல்லும் அதிகப்படியான பேருந்து சேவைகள் இயக்கப்படுகிறது ஆற்காடு மார்க்கமாக: சென்னை, அரக்கோணம், சோளிங்கர், காஞ்சிபுரம், தாம்பரம், அடையாறு, செங்கல்பட்டு, கல்பாக்கம், திருத்தணி, திருவள்ளூர், செய்யாறு, வந்தவாசி, மேல்மருவத்தூர், புதுச்சேரி ஆகிய பகுதிகளுக்கு அதிகப்படியான பேருந்து சேவைகள் இயக்கப்படுகிறது ஆரணி மார்க்கமாக: புதுச்சேரி, விழுப்புரம், கடலூர், மேல்மலையனூர், மேல்மருவத்தூர், வந்தவாசி, சிதம்பரம், கடலூர், காட்டுமன்னார்கோயில், மயிலாடுதுறை, கும்பகோணம், தஞ்சாவூர், நாகப்பட்டினம், மன்னார்குடி, தூத்துக்குடி, திருச்சி, புதுக்கோட்டை, மதுரை, மரக்காணம், திட்டக்குடி, விருத்தாச்சலம், ஜெயங்கொண்டம், வேளாங்கண்ணி ஆகிய பகுதிகளுக்கு அதிகப்படியான பேருந்து சேவைகள் இயக்கப்படுகிறது கண்ணமங்கலம் மார்க்கமாக : போளூர், திருவண்ணாமலை, செங்கம், திருச்சி, விழுப்புரம், கடலூர், விருத்தாச்சலம், திட்டக்குடி, தஞ்சாவூர், சிதம்பரம், பண்ருட்டி, கும்பகோணம், திருநெல்வேலி, மதுரை, மார்த்தாண்டம், கள்ளக்குறிச்சி, ஆத்தூர், நாகர்கோவில், கன்னியாகுமரி, ஆகிய பகுதிகளுக்கு அதிகப்படியான பேருந்து சேவைகள் இயக்கப்படுகிறது ஆம்பூர் மார்க்கமாக : பெங்களூரு, கிருஷ்ணகிரி, திருப்பத்தூர், சேலம், ஈரோடு, கோயம்புத்தூர், திருப்பூர், தர்மபுரி, ஓசூர், மேட்டூர், ஒகேனக்கல், மற்றும் கர்நாடக மாநிலம், கேரள மாநிலங்களுக்கு செல்லும் பேருந்துகள் தென் இந்தியாவின் பிற முக்கிய நகரங்களுக்கும் சென்றுவர வேலூரில் இருந்து பேருந்து சேவை வசதிகள் உண்டு. சுமார் 30 கிலோமீட்டர் அருகிலுள்ள புறநகரங்களை நகரப்பேருந்து சேவை வேலூருடன் இணைக்கிறது. வேலூர் கோட்டைக்கு எதிரில் நகரப் பேருந்துகளுக்கான பேருந்து நிலையமும் பசுமை வளையத்திற்கு அருகில் மத்திய பேருந்து நிலையமும் அமைந்துள்ளன. இவைதவிர வேலூர் தொழில்நுட்ப பல்கலைக்கழகம் செல்லும் சாலையில் சித்தூர் பேருந்து நிலையம் உள்ளது. தொடருந்து போக்குவரத்து வேலூர் நகரில் காட்பாடி சந்திப்பு, வேலூர் கண்டோன்மெண்ட் இரயில்நிலையம், வேலூர் டவுன் இரயில் நிலையம் என மூன்று முக்கிய ரயில் நிலையங்கள் உள்ளன. இவற்றில் சி.எம்.சி. மருத்துவமனைக்கு வடக்கே 5 கி.மீ தூரத்தில் உள்ள காட்பாடி சந்திப்பு மிகப்பெரிய இரயில்நிலையமாகும். சென்னை பெங்களூர் அகன்ற இரயில் பாதையில் அமைந்துள்ள காட்பாடி இரயில் நிலையம் சென்னை, பெங்களூர், திருப்பதி, ஆரணி, திருவண்ணாமலை, விழுப்புரம், புதுச்சேரி மற்றும் திருச்சி இரயில் நிலையங்களுடன் இணைக்கப்பட்டுள்ளது. தினசரி 150க்கும் மேற்பட்ட இரயில்கள் இந்நிலையத்தின் வழியாகச் செல்கின்றன. விஜயவாடா, திருப்பதி, புவனேஸ்வர், நாக்பூர், பெங்களூரு, போபால், மும்பை, மங்களூர், திருச்சிராப்பள்ளி, விழுப்புரம், திருவண்ணாமலை, புதுச்சேரி, பிலாஸ்பூர், கோர்பா, பாட்னா, எர்ணாகுளம், திருவனந்தபுரம், கன்னியாகுமரி, சீரடி, கான்பூர், கயா, தன்பாத், ஜம்மு தாவி, மதுரை, பிலாய், குவாலியர், சென்னை சென்ட்ரல், ஹவுரா,புது தில்லி, கோயம்புத்தூர், குவஹாத்தி, திருவனந்தபுரம், கோழிக்கோடு, ஜெய்ப்பூர் மற்றும் பிற முக்கிய நகரங்களுக்கு காட்பாடியில் இருந்து நேரடி இரயில் இணைப்புகள் உள்ளன. காட்பாடி சந்திப்பிலிருந்து 8 கி.மீ தொலைவில் உள்ள சூரியக்குளம் என்னும் பகுதியில் விழுப்புரம், திருப்பதி அகல ரயில்பாதையில் வேலூர் கண்டோன்மெண்ட் இரயில் நிலையம் அமைந்துள்ளது. இங்கிருந்து திருப்பதி மற்றும் சென்னைக்கு பயணிகள் ரயில்கள் புறப்படுகின்றன. மேலும் வேலூரை தென் தமிழகத்துடன் இணைக்கும் விதமாக அகல இரயில்பாதை 150 கி.மீ தூரத்திற்கு ஆரணி, திருவண்ணாமலை வழியாக விழுப்புரம் வரை நீட்டிக்கப்பட்டுள்ளது. தற்பொழுது இவ்வழியில் சரக்கு இரயில் போக்குவரத்தும் பயணிகள் இரயிலும் குறைந்த வேகத்தில் இயக்கப்படுகின்றன. வேலூர் கண்டோன்மெண்ட் இரயில் நிலையத்திற்கும் காட்பாடி சந்திப்புக்கும் இடையில் வேலூர் டவுன் இரயில் நிலையம் உள்ளது. விமானப் போக்குவரத்து வேலூர் நகரிலுள்ள அப்துல்லாபுரம் என்னும் பகுதியில் ஒரு விமான நிலையம் உள்ளது. 2010 ஆம் ஆண்டு திறக்கப்பட்ட இந்நிலையம் வானூர்தி பயிற்சி திட்டங்களுக்காக மட்டும் பயன்படுத்தப்படுகிறது. இங்கிருந்து சுமார் 130 கி.மீ தூரத்தில் சென்னை சர்வதேச விமான நிலையமும் சுமார் 200 கி.மீ தூரத்தில் பெங்களூரு சர்வதேச விமான நிலையமும் உள்ளன. சுமார் 100 கி.மீ தூரத்தில் திருப்பதி உள்நாட்டு விமான நிலையம் அமைந்துள்ளது. பயனளிக்கும் சேவைகள் தமிழ்நாடு மின்சார வாரியம் மூலம் வேலூர் நகருக்குத் தேவையான மின்சாரம் ஒழுங்குமுறைப் படுத்தப்பட்டு விநியோகிக்கப்படுகிறது. வேலூரும் அதன் புறநகர் பகுதிகளும் இணைந்தது வேலூர் மின்வினியோக வட்டமாக செயல்படுகிறது. இவ்வட்டத்திற்கென ஒரு தலைமை விநியோகப் பொறியாளர் பிராந்திய தலைமையகத்தில் நியமிக்கப்பட்டுள்ளார். நகருக்குத் தேவையான குடிநீர் வழங்கல் சேவையை மாநகராட்சி அளித்து வருகிறது. பாலாறு நீர் தேக்க பணி மற்றும் கருகம்பத்தூர் நீர் தேக்கப் பணி திட்டங்கள் மூலம் ஆங்காங்கே வைக்கப்பட்டுள்ள பத்து மேல்நிலை தொட்டிகளில் பாலாற்று நீரை சேகரித்து குடிநீர் விநியோகிக்கப்படுகிறது. நகரிலிருந்த 33,772 குடும்பங்களுக்கு 16,371 இணைப்புகள் இருந்ததாக 2005 ஆம் ஆண்டு கணக்கெடுப்பில் தெரிவிக்கப்பட்டுள்ளது. மேலும் 2000–2001 ஆண்டு காலத்தில் சுமார் 7.4 மில்லியன் லிட்டர் குடிதண்ணீரை மாநகராட்சி தினசரி விநியோகித்துள்ளது. இவைதவிர ஓட்டேரி ஏரி, பொன்னை ஆறு, ஆழ்துளைக் கிணறுகள் முதலியன நகருக்கு குடிநீரளிக்கும் பிற நீர் ஆதாரங்களாகும். 2011 ஆம் ஆண்டுள்ள நகராட்சி தரவுகளின் படி, சுமார் 83 மெட்ரிக் டன் திடக்கழிவு ஒவ்வொரு நாளும் குடியிருப்பு வீடுகளிலிருந்து சேகரிக்கப்பட்டது. வேலூர் மாநகராட்சியின் சுகாதார துறை மூலமாக 16 வார்டுகளிலும் இத்துப்புரவு பணிகள் மேற்கொள்ளப்பட்டன. பாதாள சாக்கடைதிட்ட வசதி இல்லாத காரணத்தால் கழிவு நீரானது சாக்கடைகள், திறந்த வெளிகள் மூலமாக அப்புறப்படுத்தப் படுகின்றன. தற்பொழுது 2011 ஆவது ஆண்டில் திட்டங்கள் துவக்கப்பட்டு சுமார் 145 கிலோமீட்டர் நீளத்திற்கு வசதிகள் உருவாக்கப்படுள்ளன. 2011 ஆம் ஆண்டு கணக்கெடுப்பின்படி சுமார் 24 அரசு மற்றும் தனியார் மருத்துவமனைகளும் ஒரு கால்நடை மருத்துவமனையும் நகரமக்களின் சுகாதாரத்தை கவனித்து வந்தன. 5241 தெருவிளக்குகள், 735 சோடியம் விளக்குகள், 73 பாதரசஆவி விளக்குகள் மற்றும் 4432 குழல் விளக்குகள் மூலமாக மாநகராட்சி நகரத்தை ஒளியூட்டுகிறது. இவைதவிர நகராட்சியால் நேதாஜி தினசரி அங்காடி ஒன்றும் பராமரிக்கப்படுகிறது. அரசியல் மற்றும் நகராட்சி நிர்வாகம் வேலூர் மாநகராட்சியானது வேலூர் சட்டமன்றத் தொகுதிக்கும் மற்றும் வேலூர் மக்களவைத் தொகுதிக்கு உட்பட்டதாகும். 2019 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை திராவிட முன்னேற்றக் கழகத்தை (திமுக) சேர்ந்த கதிர் ஆனந்த் வென்றார். 2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை திராவிட முன்னேற்றக் கழகத்தை (திமுக) சேர்ந்த பி. கார்த்திகேயன் வென்றார். 1866 ஆம் ஆண்டில் மூன்றாம் நிலை நகராட்சியாக இருந்த வேலூர் நகரம் 1947 ஆம் ஆண்டில் முதல் நிலை நகராட்சியாக உயர்வடைந்து 1970 ஆம் ஆண்டில் தேர்வு நிலை நகராட்சியாக தரம் உயர்த்தப்பட்டு ஆகத்து 2008 ஆம் ஆண்டில் மாநகராட்சியாக அறிவிக்கப்பட்டு செயல்பட்டு வருகிறது. வேலூர் மாநகராட்சியில் 60 தொகுதிகள் (வார்டு) உள்ளன. ஒவ்வொரு தொகுதிக்கும் ஒரு தேர்ந்தெடுக்கப்பட்ட உறுப்பினர் உள்ளார். மாநகராட்சி தன் செயல்பாடுகளை பொது நிர்வாகம், பொறியியல், வருவாய், பொது சுகாதாரம், நகரமைப்புத் திட்டம் மற்றும் தகவல் தொழில்நுட்பம் என்ற ஆறு துறைகளுக்கு பகிர்ந்தளித்துச் செயல்பட்டு வருகிறது. இந்த துறைகள் அனைத்தும் ஆட்சித்துறைத் தலைவரான நகராட்சி ஆணையரின் கட்டுப்பாட்டின் கீழ் இயங்குகின்றன. மாநகராட்சித் தலைவர், துணைத்தலைவர் மற்றும் மக்கள் பிரதிநிதிகளாகத் தேர்ந்தெடுக்கப்பட்ட தொகுதி உறுப்பினர்கள் 60 பேர் கொண்ட அமைப்பு சட்டமியற்றும் பணியை மேற்கொள்கிறது. தமிழ்நாடு காவல் துறையின் துணை கண்காணிப்பாளர் தலைமையிலான உட்பிரிவு மூலமாக நகரின் சட்டம், ஒழுங்கு பராமரிக்கப்பட்டு வருகிறது. நகரத்தில் உள்ள நான்கு காவல் நிலையங்களில் ஒரு அனைத்து மகளிர் காவல் நிலையம் ஒன்றும் அடங்கும். மேலும் காவல்துறை கண்காணிப்பாளர் தலைமையில் மதுவிலக்கு அமலாக்கப்பிரிவு, சமூக நீதி மற்றும் மனித உரிமைகள் பிரிவு, மாவட்ட குற்றவியல் பிரிவு மற்றும் குற்றப்பதிவேடுகள் பிரிவு முதலிய சிறப்புப்பிரிவுகள் செயல்பட்டு வருகின்றன. மேற்கோள்கள் வெளி இணைப்புகள் வேலூர் நகராட்சி இணையத்தளம் வேலூர் வேலூர் மாவட்டம் தமிழ்நாட்டிலுள்ள மாநகரங்கள் வேலூர் மாவட்டத்திலுள்ள ஊர்களும் நகரங்களும்


source: wikipedia

text: குப்பைமேனி அல்லது அரிமஞ்சரி, பூனைவணங்கி, குப்பி, மார்ஜலமோகினி (Acalypha indica) என அழைக்கப்படுவது ஒரு மருத்துவ மூலிகைச் செடியாகும். ஓராண்டுத் தாவரமான இச்செடி இந்தியா, இலங்கை போன்ற நாடுகளில் காணப்படுகிறது. குப்பைமேனியின் அனைத்துப் பாகங்களும் மருத்துவப் பயன்பாடு உடையனவாகும். மேற்கோள்கள் மூலிகைகள் கீரைகள் மூவடுக்கிதழிகள் இந்தியத் தாவரங்கள்


← மன்/பத்திமா மத்திய மகா வித்தியாலயம். பேசாலை மன்னார் செபமாலை கன்னியர் சபை →


source: CulturaX

text: திவாகரனுக்கெல்லாம் பதில் சொல்ல முடியாது.. அவருக்கு மனநிலை பாதிக்கப்பட்டுவிட்டது.. தினகரன் தடாலடி | Diwakaran is mentally ill: TTV Dinakaran - Tamil Oneindia | Updated: Monday, April 30, 2018, 11:37 [IST] சென்னை: திவாகரனுக்கு மனநிலை பாதிக்கப்பட்டுவிட்டது என்றும் அவருக்கெல்லாம் பதில் சொல்ல முடியாது என்றும் தினகரன் தெரிவித்துள்ளார். சென்னை ஆர்.கே.நகரில் கோவில் விழாவுக்கு சென்ற டி.டி.வி தினகரனுக்கு பொதுமக்கள் எதிர்ப்பு தெரிவித்தனர். ரூ.20 நோட்டை கையில் வைத்துக்கொண்டு டி.டி.வி தினகரனுக்கு எதிராக பொதுமக்கள் கோஷம் எழுப்பினர். சென்னை ஆர்கே நகர் இடைத்தேர்தலின் போது ஓட்டுக்கு ரூ.10000 தருவதாக டி.டி.வி உறுதியளித்ததாக பொதுமக்கள் புகார் தெரிவித்தனர். ரூ.20 நோட்டை டோக்கனாக கொடுத்து டி.டி.வி வாக்குக் கேட்டதாக செய்தி வெளியாகியுள்ளது. ரூ.20 டோக்கன் ரூ.20 நோட்டு இங்கே, ரூ.10000 எங்கே ? என்று பொதுமக்கள் கோஷம் எழுப்பினர். இதையடுத்து காவல் துறையினர் தலையிட்டு டி.டி.வி தினகரனை பாதுகாப்பாக அழைத்து சென்றனர். மதுசூதனன் தரப்பு செட் அப் பின்னர் செய்தியாளர்களிடம் பேசிய டிடிவி தினகரன், ஆர்கே நகரில் 20 ரூபாய் நோட்டுக்கு பணம் தருவோம் என நாங்கள் யாரும் கூறவில்லை என்றார். மதுசூதனன் தரப்பினர் 50க்கும் மேற்பட்ட ரவுடிகளை செட் அப் செய்து இதுபோன்று செய்வதாகவும் அவர் கூறினார். நேரத்தை வீணாக்க விரும்பவில்லை 18 எம்எல்ஏக்கள் தகுதி நீக்க வழக்கில் விரைவில் நல்ல தீர்ப்பு வரும் என்றும் அவர் கூறினார். இதைத்தொடர்ந்து திவாகரன் தனிக்கட்சி தொடங்கியது குறித்த கேள்விக்கு பதிலளித்த தினகரன், திவாகரனுக்கெல்லாம் பதில் சொல்லி நேரத்தை வீணாக்க விரும்பவில்லை என்றார். திவாகரன் கூறுவதில் ஒரு சதவீதம் கூட உண்மையில்லை என்றும் தினகரன் கூறினார். மேலும் திவாகரனுக்கு 2002ஆம் ஆண்டு உடல்நலம் பாதிக்கப்பட்டது என்றும், தற்போது அவருக்கு மனநலமும் பாதிக்கப்பட்டுள்ளதோ என்ற சந்தேகம் எழுந்துள்ளது என்றும் தினகரன் கூறினார். திவாகரன் கோபத்தில் விரக்தியில் பேசுகிறார், அவருக்கெல்லாம் பதில் சொல்லிவ நேரத்தை வீணாக்க விரும்பவில்லை என்றும் தினகரன் கூறினார். மோதல் தீவிரம் யாருடைய தூண்டுதலில் திவாகரன் செயல்படுகிறார் என்பது மக்களுக்கு விரைவில் தெரியும் என்றும் தினகரன் கூறினார். ஏற்கனவே மோதல் ஏற்பட்டுள்ள நிலையில் திவாகரன் குறித்து தினகரன் இவ்வாறு பேசியிருப்பது மோதலை மேலும் தீவிரப்படுத்தியுள்ளது. ttv dinakaran diwakaran marina fight டிடிவி தினகரன் திவாகரன் மனநிலை பாதிப்பு மோதல் TTV Dinakaran has said in a press meet that Diwakaran is mentally ill. And also Dinakaran says I dont want to waste my time by answering Diwakaran.


காசு, பணம், துட்டு, மணி.. மணி.. - ஷகிலா ரேஞ்சுக்கு கவர்ச்சியில் அதுல்யா ரவி..! - ரசிகர்கள் ஷாக்..! - Tamizhakam Home Athulya Ravi காசு, பணம், துட்டு, மணி.. மணி.. - ஷகிலா ரேஞ்சுக்கு கவர்ச்சியில் அதுல்யா ரவி..! - ரசிகர்கள் ஷாக்..! April 06, 2020 Athulya Ravi நடிகை அதுல்யா ரவி தமிழ் சினிமாவில் வளர்ந்து வரும் நடிகைகளில் ஒருவர், இவர் தமிழ் சினிமாவில் முதன் முதலில் காதல் கண் கட்டுதே என்ற திரைப்படத்தின் மூலம் அறிமுகமானர். இந்த திரைப்படம் திரையரங்குகளில் ஓடியதோ இல்லையோ..? சமூக வலைதளங்களில் நூறு நாளை தாண்டியும் படியது. இந்த ஒரே திரைப்படத்தின் மூலம் ஒட்டுமொத்த ரசிகர்களையும் தனது பக்கம் இழுத்தவர். நல்ல குடும்பப்பாங்கான, பக்கத்துக்கு வீட்டு பெண் போன்ற முகம். தமிழ் சினிமாவில் ஒரு ரவுன்ட் வருவார் என்று ரசிகர்கள் எதிர்பார்த்தனர். அதனைத் தொடர்ந்து ஏமாளி என்ற படத்தில் நடித்தார் அம்மணி. இந்த படத்தில், கவர்ச்சி கடையை விரித்தார். அதனை தொடர்ந்து, நாடோடிகள் 2படத்தில் நடித்தார். ஆனால், இந்த படத்தில் ஹீரோ, ஹீரோயினை விட சமுத்திரகனி பேசிய அரசியல் தான் பிரதானமாக தெரிந்தது. இந்த படத்திற்கு எதற்கு நாடோடிகள் 2 என தலைப்பு வைத்தார்கள் என்று பல ரசிகர்கள் கேள்வி எழுப்பினார்கள். இந்த படம் அதுல்யா ரவியின் வளர்ச்சிக்கு எந்த உதவியும் செய்யவில்லை. சமீபத்தில், ஜெய்யுடன் கேப்மாரி திரைப்படத்தில் மிகவும் நெருக்கமாக நடித்து இளசுகளின் சூட்டை கிளப்பினார், அதனால் அவர் மீது இருந்த நல்ல அபிப்ராயம் ரசிகர்களிடம் குறைந்து கொண்டே போகிறது. இந்நிலையில், தெலுங்கு சினிமா இயக்குனர்கள் சிலர் அதுல்யாவை அக்கட தேசத்துக்கு பேக் செய்து கொண்டு விரும்புகிறார்களாம். தமிழ் படங்களுக்கு நிகராக, தெலுங்கு பட வாய்புகள் அம்மணியின் கதவை தட்டுகிறதாம். ஆனால், தெலுங்கு படம் என்றாலே அறிமுகமாகும் படங்களில் ஷகிலா ரேஞ்சுக்கு கவர்ச்சி காட்ட வேண்டும் என்பது எழுதப்படாத விதி. சிம்ரன், நயன்தாரா, திரிஷா, தமன்னா, காஜல் அகர்வால் போன்ற நடிகைகள் தெலுங்கு சினிமாவில் முன்னணி நடிகைகள் ஆனதற்கு காரணம் அவர்கள் ஆரம்பத்தில் நடித்த தெலுங்கு படங்களை பார்த்தால் தெரியும். ஷகிலா ரேஞ்சுக்கு கவர்ச்சி தூக்கலாக காட்டியிருப்பார்கள். அதே போல, அதுல்யாவையும் ஷகிலா ரேஞ்சுக்கு கவர்ச்சி கதாபாதிரங்களில் நடிக்க இயக்குனர்கள் அழைக்கிறார்கலாம். ஆனால், அதுல்யாவோ.. நடிக்கிறேன் என்றும் கூறாமல் நடிக்க மாட்டேன் என்றும் கூறாமல் அமைதி காத்து வருகிறாராம். தமிழ், தெலுங்கு என இரண்டு மொழிகளும் நடித்தல் ஏக் கல், தோ மாங்கா என்பதால் நல்லா கல்லா கட்டலாம். எனவே, விரைவில் தெலுங்கு சினிமாவில் அடியெடுத்து வைப்பார் அதுல்யா என்கிறார்கள் விவரம் அறிந்தவர்கள். காசு, பணம், துட்டு, மணி.. மணி....! காசு, பணம், துட்டு, மணி.. மணி.. - ஷகிலா ரேஞ்சுக்கு கவர்ச்சியில் அதுல்யா ரவி..! - ரசிகர்கள் ஷாக்..! Reviewed by Tamizhakam on April 06, 2020 Rating: 5


இப்படியும் ஒரு கலைஞன் - ரகுவரன்! பிறந்த தினம் டிசம்பர் 11 | இப்படியும் ஒரு கலைஞன் - ரகுவரன்! பிறந்த தினம் டிசம்பர் 11 - hindutamil.in Published : 12 Dec 2014 16:51 pm Updated : 12 Dec 2014 16:51 pm Published : 12 Dec 2014 04:51 PM Last Updated : 12 Dec 2014 04:51 PM இப்படியும் ஒரு கலைஞன் - ரகுவரன்! பிறந்த தினம் டிசம்பர் 11 சென்னையின் தரமணியை இன்று ஐடி காரிடார் என்று அழைக்கிறார்கள். ஆனால் அதன் அழுத்தமான அடையாளம் அரசுத் திரைப்படக் கல்லூரி. அது அபூர்வமாகக் காணக் கிடைக்கிற பல கலைஞர்களைத் தமிழ்த் திரையுலகத்துக்குக் கொடுத்திருக்கிறது. அவர்களில் ஒருவர்தான் ரகுவரன். அந்தத் திரைப்படக் கல்லூரிக்கு வருகை தரும் பேராசிரியராக இருந்தவர் கே. ஹரிஹரன் புனே திரைப்படக் கல்லூரியில் இயக்கம் பயின்றவர், ஆற்றல் மிக்க திரை விமர்சகர், எழுத்தாளர், பல இந்திய மொழிகளில் அழுத்தமான படைப்புகளைத் தந்த இயக்குநர் என அறியப்பட்ட தமிழ்த் திரைப்பட ஆளுமை. இலக்கியத்தையும் தமிழ் சினிமாவையும் இணைக்க முயன்ற இவர் தனது இரண்டாவது தமிழ்ப் படமாக ‘ஏழாவது மனித’னை இயக்கினார். கதையின் நாயகனை அவர் தேடியபோது திரைப்படக் கல்லூரியில் நடிப்பு பயிலும் மாணவர்களில் ஒருவருக்கே அந்த வாய்ப்பைக் கொடுக்க விரும்பினார். அதனால் தரமணிக்கு வரும்போதெல்லாம். நடிப்பு பயிற்சி வகுப்புகள் முடிந்து போய்க்கொண்டிருந்த மாணவர்களைக் கவனிக்க ஆரம்பித்தார். ஏழடி உயரத்தில், ஒல்லி உடலோடும், தீர்க்கமான கண்களோடும் போய்க்கொண்டிருந்த ரகுவரன் அவரது கண்களில் பட அவரை அழைத்தார் ஹரிஹரன். அவரை ஏற்கனவே அறிந்திருந்த ரகுவரன் அருகே சென்று வணக்கம் சொன்னார். இவன்தான் நமது நாயகன் என்று அந்த நிமிடத்தில் முடிவு செய்த ஹரிஹரன் ‘ ஏழாவது மனிதன்’ படத்தில் நடிக்க உனக்கு விருப்பமா என்று கேட்டார். “நான் கொடுத்து வைத்திருக்க வேண்டும். ஆனால் எனக்கு நடனமும் தெரியாது, சண்டை போடவும் வராது. கண்டிப்பாக இவை இரண்டுமே உங்கள் படத்தில் இருக்காது என்று தெரியும்” என்றார். அந்தக் கணமே ரகுவரனின் நேர்மை ஹரிஹரனுக்குப் பிடித்துப் போய்விட்டது. ரகுவரனைப் பற்றி அதே கல்லூரியில் படித்த இயக்குநர் ராஜேஷ்வரும், அருள்மொழியும் ஏற்கனவே ஹரிஹரனிடம் சொல்லியிருந்தார்கள். சரியான ஆளைத்தான் பரிந்துரை செய்திருக்கிறார்கள் என்று எண்ணிக்கொண்டார் ஹரிஹரன். நடிப்பு பயிற்சியில் சேர்ந்து ஆறு மாதங்களே முடிந்திருந்த நிலையில் அறிமுகப் படத்திலேயே பல பரிமாணங்களை வெளிப்படுத்தும் கதாபாத்திரம் அமைந்தது ரகுவரனுக்கு. தனது கிராமத்தைச் சுற்றுச்சூழல் சீர்கேட்டுக்கு ஆளாக்கும் சிமெண்ட் தொழிற்சாலையை எதிர்த்துப் போராடும் கோபக்கார இளைஞன் கதாபாத்திரம். அந்தத் தொழிற்சாலையில் மேலதிகாரியாக இருந்துகொண்டே, அதில் வேலை செய்யும் தொழிலாளர்களுக்காகப் போராடும் மனசாட்சியுள்ள இளைஞன்; ஒரு கண்ணியமான காதலன். அந்தக் கிராமத்தின் ஆற்றில் தவழ்ந்து செல்லும் பரிசலில் காதலி அமர்ந்திருக்க அவரைவிட்டு சற்றுத் தள்ளி அமர்ந்தபடி, பாரதியின் ‘காக்கைச் சிறகினிலே நந்தலாலா உந்தன் கரிய நிறம் தோன்றுதடா நந்தாலா’ எனப் பாடியபடி செல்லும்போது அவரது உடல்மொழி ஈரம் காயாத களிமண் தன்மையோடு பார்வையாளர்கள் மனதில் பசுமையாக ஒட்டிக்கொண்டது. ஆனால் உலகப்பட விழாக்களில் கவுரவிக்கப்பட்ட ‘ஏழாவது மனித’னுக்கு (1982) தேசிய, மாநில விருதுகள் கிடைத்தது மட்டுமல்ல, ரகுவரன் எனும் உயர்ந்த கலைஞனைத் தமிழ் சினிமாவுக்குத் தனித்து அடையாளம் காட்டியது. இதன் பிறகு ‘ஆர்ட் பிலிம் ஆக்டர்’ என்ற முத்திரை ரகுவரன் மீது விழுந்தாலும், கதாபாத்திரத்தைக் கண்முன் நிறுத்தும் கதாநாயகனாக அவரது கலைப் பயணம் தொடங்கியது. திரைப்படக் கல்லூரி சினிமா பற்றி அள்ளிக் கொடுத்த அறிவும் அங்கே கிடைத்த நண்பர்களின் அன்பும் ரகுவரனை மாறுபட்ட வசன உச்சரிப்பும், தேர்ந்த உடல்மொழியும் கொண்ட ரசனையான கலைஞனாக உருவாக்கியிருந்தன. கதாநாயகனாக அறிமுகமான அடுத்த ஆண்டே ‘சில்க் சில்க் சில்க்’ என்ற படத்தில் ஒரு எதிர்மறைக் கதாபாத்திரத்தில் துணிச்சலாக நடித்தார். இது கிட்டத்தட்ட வில்லன் வேடத்துக்கு நெருக்கமானது என்று சொல்லிவிடலாம். இதனால் ரகுவரனை வில்லனாகவும் தேர்ந்துகொள்ளத் தொடங்கியது தமிழ் சினிமா. நாயகன், வில்லன் என்று தொடக்கத்தில் மாறி மாறிப் பயணித்த ரகுவரன் நடித்து 1986-ல் வெளியான படம் மந்திரப் புன்னகை. வில்லனாக நடித்து நாயகன் அந்தஸ்து பெற்ற சத்யராஜ் நடித்த இந்தப் படத்தில் வில்லனாக நடித்தார் ரகுவரன். இப்படி ஆச்சரியகரமான பல முரண்களைக் கொண்டது ரகுவரனின் திரைப்பயணம். அதுவரை தமிழ் சினிமாவில் வில்லன் வேடங்கள் என்றாலே பெரும்பாலும் தன் புஜபலம் காட்டும். காது கிழியும் அளவுக்குக் கத்திப் பேசி, கூலிப்படை திரளாகக் கையில் மிரட்டும் ஆயுதங்களோடு திரையைக் கிழித்துக்கொண்டு மிரட்டும். ஆனால் அளவாகவும் தேவைப்படும் இடங்களில் மிகையாகவும், கூர்மையான பார்வையை முன்னிறுத்தி வசன உச்சரிப்பிலும் சிரிப்பிலும் எதிர்மறைப் பாத்திரத்தின் நோக்கத்தைப் புதிய வடிவத்துக்குள் வார்த்துக் கொடுத்தார் ரகுவரன். கிழிந்து தொங்கும் கிளிஷேவாகிவிட்ட வில்லன் கதாபாத்திரங்களுக்குப் புதிய அடையாளம் கிடைத்தது. இப்படி இளம் கிளாசிக் வில்லனாக நடித்துக் கொண்டே இன்னொரு பக்கம் கதையின் நாயகனாகப் பொருந்திக் காட்டிய நடிகராகவும் இருந்த ரகுவரனைக் குறைத்து மதிப்பிட முடியாது. இயக்குநர் ஆர்.சி சக்தியின் ‘கூட்டுப் புழுக்கள்’ படத்தில் வேலையில்லா ஒரு நடுத்தர வர்க்க இளைஞனின் இயலாமை, கோபம், ஏக்கம், கையறுநிலை, காதல் ஆகிய நுண்ணுணர்வுகளை ரகுவரன் தனது உடல்மொழியின் வழியாக வெளிப்படுத்திய விதம் கதாபாத்திரத்துக்கு மிகவும் நேர்மையாகவும் நெருக்கமாகவும் இருக்கும். ஒரு கட்டத்தில் வில்லன் கதாபாத்திரங்களிலிருந்து விலகியும் விலகாமலும் முழுநீளக் குணசித்திரக் கதாபாத்திரங்களில் அதிக ஆர்வம் காட்டியபோது அவருக்குப் போதும் போதும் என்கிற அளவுக்கு வாய்ப்புகள் குவிந்தன. வில்லன் கதாபாத்திரங்கள் வழியே எத்தகைய வெறுப்பையும் தமிழ் ரசிகர்களிடம் சம்பாதித்துக்கொள்ளாத ரகுவரன், தான் ஏற்ற குணச்சித்திரக் கதாபாத்திரங்களுக்கு அழுத்தமான பரிமாணத்தை வழங்கினார். இப்படியும் ஒரு கலைஞன் என்று பாராட்டும் விதமாக இயல்பும் எளிமையுமாக அத்தகைய கதாபாத்திரங்களைக் கண்முன் நிறுத்தினார். அவரது கதாபாத்திரங்களைப் பற்றி எழுத ஆரம்பித்தால் இங்கே இடம் போதாது. சம்சாரம் அது மின்சாரம், லவ் டுடே, முதல்வன் என்று இடைவெளியின்றி தனது ஆளுமையை வெளிப்படுத்தி வந்த ரகுவரன், தென்னிந்திய மொழிகளைத் தாண்டி இந்திப்பட உலகிலும் கால் பதித்தார். ராஜீவ்மேனன் இயக்கத்தில் வெளியான ‘கண்டு கொண்டேன், கண்டு கொண்டேன்’ திரைப்படத்தில் ஒரு ஐடி நிறுவனத்தில் உயரதிகாரியாக வருவார். கறாரும் கனிவும் கலந்த ஒரு சித்திரத்தை அந்தப் பாத்திரத்துக்கு வழங்கியிருப்பார் ரகுவரன். மொத்தப் படத்திலும் பத்து நிமிடங்கள்கூட இல்லாத அந்தக் கதாபாத்திரம் முதன்மைப் பாத்திரங்களை மீறி நினைவில் நிற்க ரகுவரன் எனும் கலைஞனின் ஆகிருதியே காரணம். திரைநடிப்புக்கு வெளியே கவிதை வாசிப்பு, இசையமைப்பு இரண்டிலும் ஆர்வம் கொண்டிருந்த ரகுவரன், தலைமுறைகளைத் தாண்டியும் ஆகர்சிக்கும் அபூர்வக் கலைஞன். டிசம்பர் 11 அவரது 56 வது பிறந்த தினம். இப்படியும் ஒரு கலைஞன்ரகுவரன்பிறந்த தினம் கவுரவ கொலைகளை தடுக்கக் கோரி நல்லகண்ணு உண்ணாவிரதம்


ஒரு நாள் மட்டும் தேரோடும்


text: நெப்போலியன் என அழைக்கப்படும் குமரேசன் துரைசாமி (Kumaresan Duraisamy or Napoleon), (பிறப்பு: டிசம்பர் 2, 1963) தென்னிந்தியத் திரைப்பட நடிகரும், அரசியல்வாதியும் ஆவார். இவர் பெற்றோர் பெயர் துரை சாமி ரெட்டியார் தாயார் பெயர் சரஸ்வதி அம்மாள் . இவர் 7 பிள்ளைகள் .இவர் 2009 ஆம் ஆண்டு 15 வது மக்களவைத் தேர்தலில் பெரம்பலூர் தொகுதியில் திராவிட முன்னேற்றக் கழகம் சார்பில் தேர்ந்தெடுக்கப்பட்டு மன்மோகன் சிங் அமைச்சரவையில் மத்திய சமூகநீதி இணையமைச்சராகப் பொறுப்பு வகித்தார். தமிழ்த் திரையுலகிற்கு புது நெல்லு புது நாத்து என்னும் திரைப்படத்தின் மூலம் அறிமுகமானவர். இவர் மொத்தம் 70 திரைப்படங்களுக்கு மேல் நடித்துள்ளார். நடித்துள்ள திரைப்படங்கள் மேற்கோள்கள் வெளி இணைப்புகள் நெப்போலியன் அலுவலக இணையத்தளம் தமிழ்த் திரைப்பட நடிகர்கள் வாழும் நபர்கள் 1963 பிறப்புகள் தமிழக அரசியல்வாதிகள் திருச்சி மாவட்ட நபர்கள் நாடாளுமன்ற தி. மு. க. உறுப்பினர்கள் 15வது மக்களவை உறுப்பினர்கள் தமிழக அரசு திரைப்பட விருது வெற்றியாளர்கள் 21-ஆம் நூற்றாண்டு இந்திய அரசியல்வாதிகள் திருச்சிராப்பள்ளித் திரைப்பட நடிகர்கள் பெரம்பலூர் மக்களவைத் தொகுதி உறுப்பினர்கள் தமிழ்நாட்டைச் சேர்ந்த மக்களவை உறுப்பினர்கள் தமிழ்நாட்டைச் சேர்ந்த ஒன்றிய அமைச்சர்கள்


*மாவின் பதம் கண்டிப்பாக தளர்த்தியாக இருக்க வேண்டும்.பின் அதன் மேல் எண்ணெய் ஊற்றி அதிகப்பட்சம் 1 மணிநேரம் ஊறவைக்கவும்.


19. மணிகண்டன்


என்னதான் பாட்டு பாடினாலும்.. டான்ஸ் ஆடினாலும்.. டிக் டாக் சோனாலியை நிராகரித்த ஆதம்பூர் | haryana assembly election results 2019: Tik toc fame Sonali Phogat loses in Adampur - Tamil Oneindia | Updated: Thursday, October 24, 2019, 17:52 [IST] சண்டிகர்: டிக்டாக் பிரபலம் சோனாலி போகத் தோற்றுப் போய் விட்டார்.. இதுவும் இன்று ஹரியானாவில் முக்கியச் செய்திதான். டிக்டாக் செய்தே பிரபலமானவர் சோனாலி. ஹரியானாவில் இவரது டிக்டாக் வீடியோக்களுக்கு அத்தனை மவுசு இருக்கிறது. பலரும் இவரது வீடியோக்களுக்கு பெரும் ரசிகர்கள். ரசிகர்கள் என்றால் சும்மா இருக்க வேண்டியதுதானே.. இவருக்கு பாஜகவில் சீட் கேட்டு ஒரு பிரச்சாரமே நடத்தி விட்டனர். விடுமா பாஜக .. சோனாலியை டக்கென உள்ளே இழுத்துப் போட்டு சீட் கொடுத்து ஆதம்பூர் தொகுதியில் நிறுத்தி விட்டது. உற்சாகமான சோனாலி டிக்டாக் மூலமாகவும் தனது பிரச்சாரத்தை முன்னெடுத்து அனைவரையும் அசரடித்தார். "தொகுதி மக்களை கவர டிக் டாக் ஆப் மூலமாகவும் பிரச்சாரம் செய்ய போகிறேன், குறிப்பாக தேச பக்தி சம்பந்தமான வீடியோக்களை வெளியிட போகிறேன்" என்று சொல்லிதான் விறுவிறுப்பாக பிரச்சாரம் செய்தார். இவருக்காக இவரது ரசிகர்களும் இணைந்து பாஜகவினருடன் சேர்ந்து பிரச்சாரம் செய்து அசத்தினர். ஆனால் என்ன ஒரு துரதிர்ஷ்டம் பாருங்க.. சோனாலி தோற்றுப் போய் விட்டார். ஆதம்பூர் தொகுதியில் மூத்த காங்கிரஸ் தலைவர் குல்தீப் பிஷ்னாய் போட்டியிட்டார்.3முறை எம்எல்ஏவாக இருந்தவர் அவர். அவரை எதிர்த்து தீவிரமாக பிரச்சாரம் செய்தும் சோனாலியால் வெல்ல முடியாமல் போய் விட்டது. கிட்டத்தட்ட 30, 000 வாக்குகள் வித்தியாசத்தில்சோனாலி தோற்றுப் போய்விட்டார். சோனாலி தோற்றாலும் கூட அதிலும் ஒரு சின்ன சாதனையைச் செய்துள்ளார். அரசியலுக்கு புதுமுகமான அவர் தற்போது ஹரியானாவில் கிங் மேக்கராக உருவெடுத்துள்ள ஜேஜேபி கட்சியின் வேட்பாளரை தனக்குப் பின்னால் தள்ளி அதிர வைத்து வட்டார். இந்த தேர்தலில் குல்தீப்புக்கு 51.66 சதவீத வாக்குகளும், சோனாலிக்கு 27.8 சதவீத வாக்குகளும், ஜேஜேபி வேட்பாளர் ரமேஷ் குமாருக்கு 12.55 சதவீத வாக்குகளும் கிடைத்தன. இதற்கு முன்பு பாஜக பெண் அரசியல்வாதிகள் நிறைய பேர் டிக் டாக் செய்துள்ளனர். ஆனால், சோனாலி டிக் டாக் செய்துவிட்டு அரசியலுக்குள் வந்துள்ளார். எந்தவித அரசியல் பின்புலம் இல்லாத ஒருவருக்கு, வெறும் டிக்டாக் பாப்புலாரிட்டியை வைத்து பாஜக சீட் தந்தது எந்த அளவுக்கு சரி என தெரியவில்லை. இருந்தாலும், டிக் டாக் செய்த ஒருவர் ஸ்ட்ரைட்டாக அரசியலுக்குள் என்ட்ரி தந்து.. தோல்வியையும் தழுவி உள்ளது, சோனாலிக்கு ஓரளவு அரசியல் அனுபவத்தை பெற்று தரும் என்றே நம்பலாம்! haryana assembly election results 2019: Tik toc fame Sonali Phogat loses in Adampur


text: கடலூர் மாவட்டத்தில் தானே புயல் நிவாரண பணிகளை துரிதப்படுத்த கோரி தி.வேல்முருகன் உண்ணாவிரதம் | கடலூர் மாவட்ட செய்திகள் கடலூர் மாவட்டத்தில் தானே புயல் நிவாரண பணிகளை துரிதப்படுத்த கோரி தி.வேல்முருகன் உண்ணாவிரதம் கடந்த 30-ந் தேதி வீசிய தானே புயலால் கடலூர், விழுப்புரம் மாவட்டங்களில் பெரும் பாதிப்பு ஏற்பட்டது. இந்த மாவட்டங்களில் மத்திய, மாநில அரசுகள் நிவாரண பணிகளை விரைவுபடுத்த கோரியும், என்.எல்.சி. ஒப்பந்த தொழிலாளர்களின் பிரச்சினைகளுக்கு தீர்வு காணவும் வலியுறுத்தி உண்ணாவிரதம் நடை பெறும் என முன்னாள் எம்.எல்.ஏ. வேல்முருகன் அறிவித்திருந்தார். அதன்படி நேற்று நெய்வேலி புதுநகர் தெர்மல் பஸ் நிலையம் அருகே வேல்முருகன் மற்றும் அவரது ஆதரவாளர்கள் சுமார் 3 ஆயிரம் பேர் உண்ணாவிரதமிருந்தனர். இதில் என்.எல்.சி. ஒப்பந்த தொழிலாளர்கள் சார்பில் அன்பழகன், தேவராஜன் உள்பட ஏராளமான ஒப்பந்த தொழிலாளர்கள் கலந்து கொண்டனர். கோரிக்கைகள் நிறைவேறும்வரை உண்ணா விரதத்தை தொடர்வது என வேல்முருகன் மற்றும் அவரது ஆதரவாளர்கள் முடிவு செய்தனர். அதைத் தொடர்ந்து இன்று 2-வது நாளாக உண்ணாவிரதம் நீடித்தது. இதில் 50-க்கும் மேற்பட்ட பெண்களும் கலந்து கொண்டனர்.


source: fineweb

text: ஐக்கிய இராச்சியத்தில் இன்று வெள்ளிக்கிழமை முதல் புதிய குடிவரவுச் சட்டமொன்று (Immigration Act 2016) அமுலுக்கு வந்துள்ளது. இச்சட்டமானது அந்நாட்டுக்கு குடிபெயர்ந்து நிரந்தர வதிவுடமை மற்றும் பிரித்தானிய குடியுரிமை பெறாதோர் தொடர்பிலான பல்வேறு கட்டுப்பாடுகளைக் கொண்டுவந்துள்ளது. முக்கியமாக அந்நாட்டில் சட்டவிரோதமாக தங்கியிருப்பவர்கள் அந்நாட்டின் நலன்புரி சேவைகளை அணுகுதல், வேலை செய்தல், வங்கிக் கணக்குகளை கையாளுதல், வாகன அனுமதிப் பத்திரங்களை எடுத்தல் மற்றும் வாடகைக்கு வீடுகளை எடுத்தல் தொடர்பில் மிகக் கடுமையான விதிமுறைகளைக் கூறுகின்றது . போன்ற வரையறைகள், கட்டுப்பாடுகளை அமுலுக்கு கொண்டு வந்துள்ளது.


Tamil Cine Talk – ‘ஏலே’ படத்தைத் தொடர்ந்து ‘மண்டேலா’ படமும் டிவிக்கு வருகிறதாம்..! யோகிபாபு நடித்திருக்கும் ‘மண்டேலா’ திரைப்படமும் நேரடியாக தொலைக்காட்சியில் ஒளிபரப்பாக வாய்ப்புள்ளதாகத் தெரிகிறது. கொரோனா காலக்கட்டத்திற்குப் பிந்தைய தற்போதைய சூழலில் தியேட்டர்களுக்கு ரசிகர்களின் வருகை மிகவும் குறைந்துள்ளது. ‘மாஸ்டர்’ படம் மட்டுமே தியேட்டர் வசூலை அள்ளியுள்ளது. அதற்குப் பின்பு வெளியான எந்தப் படமும் தியேட்டர்களில் கூட்டத்தை வரவழைக்கவில்லை. இதனால் தியேட்டர் அதிபர்களும், தயாரிப்பாளர்களும் மிகுந்த கவலைக்குள்ளாகியுள்ளனர். கூட்டத்தை வரவழைக்க என்ன செய்வது என்பதே புரியாமல் தவித்துக் கொண்டிருக்கின்றனர். ஒரு படத்தை தியேட்டர்களில் வெளியிட்டுவிட்டு அந்தப் படத்திற்கு வெற்றி கிடைக்குமா.. வசூல் வருமா.. வராதா என்கிற குழப்பத்தில் கோடிக்கணக்கில் பணத்தையும் செலவிட்டு... வசூல் கிடைக்காமல் போனால் நிறைய நஷ்டமாகுமே என்பதால் நேரடியாக தொலைக்காட்சியில் வெளியிட்டுவிட்டு ஒரே செக்காக கிடைக்கின்ற பணத்தை வாங்கிப் போடுவது நல்லது என்ற நினைப்பிற்கு பல தயாரிப்பாளர்களும் வந்துவிட்டார்கள். அதோடு தியேட்டர் உரிமையாளர்கள் இப்போது எந்தப் படத்தை தியேட்டர்களுக்கு கொண்டு வந்தாலும் படம் வெளியாகி 30 நாட்களுக்குள் ஓடிடிக்கு இந்தப் படத்தைத் தர மாட்டோம் என்கிற சான்றிதழையும் கேட்க ஆரம்பித்துவிட்டார்கள். இதுவும் தயாரிப்பாளர்களுக்கு சிக்கலைத் தந்திருக்கிறது. இதனாலேயே தான் தயாரித்த ‘ஜெகமே தந்திரம்’ படத்தை ஓடிடியில் வெளியிட முடிவெடுத்துவிட்டார் தயாரிப்பாளர் சசிகாந்த். இந்த முடிவு படத்தின் நாயகனான தனுஷுக்கு பிடிக்கவில்லையென்றாலும், தயாரிப்பாளர் தன்னுடைய நலனை முன் வைத்து இந்த முடிவையெடுத்துவிட்டார். இதற்கிடையில் தான் தயாரித்த ‘ஏலே’ படத்தை நேரடியாக விஜய் தொலைக்காட்சியில் வெளியிட்டுவிட்டார் தயாரிப்பாளர் சசிகாந்த். இந்தப் படம் நேற்று மதியம்3மணிக்கு விஜய் தொலைக்காட்சியில் ஒளிபரப்பானது. கதை, திரைக்கதை, இயக்கம் என்று அனைத்துமே இந்தப் படத்தில் சிறப்பாக இருந்ததால் இந்தப் படத்திற்கு ரசிகர்களிடையே நல்ல வரவேற்பு கிடைத்துள்ளது. இதனைத் தொடர்ந்து தற்போது மீண்டும் ஒரு படத்தை இதே விஜய் டிவியிலேயே வெளியிட தயாரிப்பாளர் சசிகாந்த் முடிவெடுத்திருக்கிறாராம். அந்தப் படம் ‘மண்டேலா’ என்ற திரைப்படம். நடிகர் யோகிபாபு நாயகனாக நடித்திருக்கும் இந்தப் படத்தை இயக்குநர் மடோன் அஸ்வின் இயக்கியிருக்கிறார். இந்தப் படம் அநேகமாக ஏப்ரல் 14-ம் தேதியன்று விஜய் டிவியில் வெளியாகலாம் என்று எதிர்பார்க்கப்படுகிறது. இதே ஏப்ரல் 14-ம் தேதியன்று சன் தொலைக்காட்சியும் தியேட்டர்களுக்கே வராத புத்தம் புதிய படமாக ‘வணக்கம்டா மாப்ளை’ என்ற படத்தையும் வெளியிடவுள்ளதாம். ஆக மொத்தத்தில், கொஞ்சம் கொஞ்சமாக தியேட்டர்கள் தங்களது ரசிகர்களை இழந்து கொண்டிருக்கின்றன என்பது மட்டும் உண்மை. actor yogi babu director madone ashwin mandela movie slider இயக்குநர் மடோன் அஸ்வின் சசிகாந்த் மண்டேலா திரைப்படம் Previous Postசென்னை சர்வதேச திரைப்பட விழாவில் வரவேற்பைப் பெற்ற ‘அமலா’ திரைப்படம் Next Postகுழந்தைகளுக்கு எதிரான குற்றங்களைச் சொல்ல வரும் ‘மாரீசன்’ திரைப்படம்


text: திருநெல்வேலி:மின் தடையின் காரணமாக போதுமான குடிநீர் சப்ளை செய்ய முடியாததால் டவுன் பஞ்.,களில் பெரும் பாதிப்பு நிலவுகிறது. டவுன் பஞ்.,களில் உடனடியாக ஜெனரேட்டர் வசதி மேற்கொள்ள நடவடிக்கை எடுக்க முதல்வருக்கு வலியுறுத்தப்பட்டுள்ளது. தமிழகத்தில் 534 டவுன் பஞ்.,கள் உள்ளன. நெல்லை மாவட்டத்தில் 36, தூத்துக்குடி மாவட்டத்தில் 18 உட்பட மொத்தம் 54 டவுன் பஞ்.,கள் உள்ளன. இந்த அனைத்து டவுன் பஞ்.,களுக்கும் தாமிரபரணி, வாசுதேவநல்லூர் கூட்டு குடிநீர் திட்டங்கள் உட்பட 6 குடிநீர் திட்டங்கள் மூலம் குடிநீர் சப்ளை செய்ய நடவடிக்கை எடுக்கப்பட்டு மக்களுக்கு வினியோகம் செய்யப்படுகிறது.நெல்லை, தூத்துக்கு மாவட்டங்களில் உள்ள 54 டவுன் பஞ்.,களில் 10 லட்சத்திற்கும் மேற்பட்ட மக்கள் வசித்து வருகின்றனர். தற்போது மின் தடையின் காரணமாக இந்த டவுன் பஞ்.,களில் உரிய முறையில் குடிநீர் சப்ளை செய்வதில் பாதிப்பு ஏற்பட்டுள்ளது. இதனால் பொதுமக்கள் பெரிதும் கஷ்டப்பட்டு வருகின்றனர்.ஆனால் ஒரு நாளைக்கு 16 மணி நேரம் குடிநீர் சப்ளை செய்யப்படுவதாக அதிகாரிகள் "கணக்கு' காட்டி வருகின்றனர். மின் தடையின் காரணமாக மேல்நிலை நீர்த்தேக்க தொட்டிகளில் குடிநீர் ஏற்றுவதில் பெரும் பாதிப்பு ஏற்பட்டுள்ளது. இதனால் ஒவ்வொரு டவுன் பஞ்.,களிலும் ஜெனரேட்டர் வசதி வேண்டும் அந்தந்த டவுன் பஞ்.,கள் சார்பில் தீர்மானம் நிறைவேற்றப்பட்டு டவுன் பஞ்.,களின் உதவி இயக்குனர் அலுவலகத்திற்கு அனுப்பி வைக்கப்பட்டது.டவுன் பஞ்.,களில் ஜெனரேட்டர் வசதிக்கு துறை இயக்குனர் அனுமதி வேண்டும் என்று கோரி சென்னைக்கு கோரிக்கை அனுப்பபட்டது. இதனை இயக்குனர் அலுவலகம் பரிசீலனை செய்து "டவுன் பஞ்.,களில் மின் தடையினால் குடிநீர் சப்ளை பாதிக்கப்படுவதை தவிர்க்க மாவட்ட கலெக்டர்கள் அனுமதியுடன் ஜெனரேட்டர்களை சொந்தமாகவோ, வாடகைக்கோ எடுத்து கொள்ளலாம்' என்று உத்தரவு வெளிவந்துள்ளது. ஆனால் ஒரு மாதம் ஆகியும் இந்த உத்தரவு மீது எந்தவித நடவடிக்கையும் எடுக்கப்படாததால் நெல்லை, தூத்துக்குடி மாவட்ட டவுன் பஞ்.,களில் குடிநீர் சப்ளை உரிய முறையில் செய்ய முடியாத நிலை ஏற்பட்டுள்ளது.இப்பிரச்னையில் எதிர்க்கட்சியை சேர்ந்த ஒரு சில அதிகாரிகள் ஆளுங்கட்சிக்கு கெட்ட பெயரை ஏற்படுத்த வேண்டும் என்ற நோக்கத்தில் செயல்படுவதாக புகார் கூறப்படுகிறது.மேலும், டவுன் பஞ்.,களில் போர்வேல் அனுமதி, புதிய ரோடுகள், குடிநீர் வசதிக்கு திட்ட அனுமதி வழங்கப்படவில்லை என்றும் புகார் கூறப்படுகிறது. இதனால் டவுன் பஞ்., தலைவர்கள் மற்றும் கவுன்சிலர்கள் விரக்தி அடைந்துள்ளனர். எனவே, இப்பிரச்னையில் தமிழக முதல்வர் உடனடியாக தலையிட்டு குடிநீர் பிரச்னையால் வாடும் மக்களுக்கு போதுமான குடிநீர் வசதி செய்ய டவுன் பஞ்.,களில் ஜெனரேட்டர் வசதி மேற்கொள்ள உரிய நடவடிக்கைகளை மேற்கொள்ள வேண்டும் என்று பொதுமக்கள் விரும்புகின்றனர்.


text: முந்தைய பதிவுகள்: 1. Unnai Pol Oruvan: Music Reviews: Twitter, Tamil Blogs 2. உன்னைப் போல் ஒருவன் :: முன்னோட்டம் முதலிலேயே சொல்லி விடுகிறேன். இந்த விமர்சனம் எழுதுவதற்கு மூன்று காரணம். - வாரிசு: இரா முருகனோ மனுஷ்யபுத்திரனோ இன்னாரின் மகன் என்பதால் வசனம் எழுதும் வாய்ப்பையோ, தயாரிப்பாளரின் வழித்தோன்றல் என்பதால் பாடலை கவிதையாக்கும் இடத்தையோ அடையவில்லை. கார்த்திக்ராஜாவால் கூட முடியலியே! - சுரேஷ் கண்ணன்: ரகுமானின் ‘ரோஜா’ திரைப்படத்தின் பாடல்களை கேட்ட போது எனக்குள் எழுந்த அதே மாதிரியான ஒரு புத்துணர்ச்சியான இசையைக் கேட்கும் உணர்வு இந்த ஆல்பத்தைக் கேட்கும் போது எனக்குள் எழுந்தது. அப்படியா :shock: - முதன்முதலாக: ஹிந்தியில் நாயகி வேடம். தமிழ் & தெலுங்கில் இசையமைப்பாளர் என்று அறிமுகமாகும் சுருதிஹாசனுக்கு வரவேற்பு. Recession காரணமா என்று தெரியல. இந்த ஆல்பம் மனநிலையை சோகமுறச் செய்கிறது. இளையராஜாவிற்குப் பிறகு ஏ ஆர் ரெஹ்மானின் மலரோடு மலரின்று மரித்தாளும் (அல்லது மலரோடு மலரிங்கு மகிழ்ந்தாளும் போது – மணி ரத்னத்தின் மும்பை) போன்றவற்றிற்கு பிறகு நெகிழ்ச்சியுற மட்டும் வைக்காமல், யூத்துக்குப் பிடித்த புத்திசையாக வந்திருக்கிறது. டைட்டில் சாங்கான ‘உன்னைப் போல் ஒருவன்’ எல்லாம் இசைத்தட்டு கொண்டு நல்ல 50,000 டாலர் ஸ்பீக்கர்+ஆம்ப் சங்கதி கொண்ட சவுண்ட்ப்ரூஃப் வீட்டில் கேட்கவேண்டும். கணினியில் மின்னஞ்சலுக்கு ஒரு காது, காதில் கேட்கும் கமல் குரலுக்கு இன்னொரு காது என்பது ஆகாது. ஆனால், அப்படிக் கேட்டால் போரடிக்கிறது. சோறு தின்ற பிறகு ஊக்கமுற கடைசியாக ரிப்பீட்டில் ஓட்டியது ‘ஜெகடம் ஜெகடம் ஜெகடம் ஜெகட ஜெகட ஜெகட ஜெகடம்’. நாடோடிகள் அலுத்த பிறகு கமலின் ‘அல்லா ஜானே’ இப்போது கை கொடுக்கிறார். அதுவும் பாடலின் இறுதில் ஓலமிட்டு அழும் குரல்களின் சங்கமிப்பில், புரியாத ஸ்பெக்கை நாலு முறை திட்டிக் கொண்டே, உரத்தப் படித்தால் மண்டையில் ஏறுவது சிறப்பம்சம். மொத்தத்தில் எது #1 என்றால், அது கமல்தான். கம்பேர் செய்தே பழக்கமாகியதால் பெண்குரலில் வரும் அல்லா ஜானே காதிலேயே விழமாட்டேங்குது. இருவத்திமூன்று முறை முழுக்க பாடியதாக playcount சொன்னாலும் விண்டோஸ் மீடியா ப்ளேயர் பழுதோ என்று யோசிக்க வைக்கிறது. வரிகள் எல்லாம் தனித்து, துருத்தி நிற்காதவாறு இசை மேலோங்கியிருப்பது மேற்கத்திய நாகரிகம். சொல்லப் போனால், பாதி (என்பது பொய்; அனைத்து ஆங்கில) பாப் பாடல்களிலும் கவிதையை இதுகாறும் நான் கவனித்ததில்லை. ஷநாயா ட்வெயினோலானிஸ் மாரிசட்டோ... என்ன மாதிரி ஆடை போட்டிருக்கிறார், ஒரே வரியே மீண்டும் மீண்டும் திரும்ப திரும்ப வருகிறதா என்பது மட்டுமே என் லட்சியம். இந்த டெக்னிக்கை ஓரளவு விஜய் ஆன்டனி செய்து வருகிறார். அவர் வாழ்க. மும்பை (இல்லே... பாம்பே) ஜெயஸ்ரீ அனைத்துப் பாடல்களும் ஒரே மாதிரி பாடுகிறார் என்று குற்றம் சொல்லும் தொனியில் சில ‘உன்னைப் போல் ஒருவன்’ திரையிசை விமர்சனம் படித்தேன். அதே போல், கமல்ஹாஸன், நாகூர் ஹனீஃபா மாதிரி தேவையின்றி குரல் மாற்றிப் பாடியிருக்கிறார் என்று ‘ஏன் இந்த வீண் ஆசை? எவ்வாறு இன்னொரு ஸ்டைலில் போடலாம்?’ என்னும் வேறு இசை ரிவ்யூக்களும் கண்ணில் பட்டது. ஒரே மாதிரி பாடுவது ரொம்ப சிரமம். இப்போ சம்பந்தமில்லாம உவமை போட்டுக்கலாம். டென்டுல்கர் அதே சென்சுரியத்தான் ஒவ்வொரு தடவையும் அடிக்கிறார். அதற்காக, போன சதம் மாதிரியே எதற்கு மீண்டும் சதம்? இந்த வாட்டி திலீப் தோஷி மாதிரி சூனியம் போடுங்க என்றா சொல்ல முடியும்? டூயட் இல்லை. ஆதவனின் ‘டமக்கு தமக்கு’, நினைத்தாலே இனிக்கும் ‘அல்லா’, கண்டேன் காதலை ‘சுத்துது சுத்துது’ போன்ற குத்து கூட மிஸ்ஸிங். ஆனால், ராப் உண்டு. சுருதியை ‘வானம் எல்லை என்பது இன்று இல்லை’ இனிமையை நினைத்து மகிழ, ப்ளேஸி நடுவே புகுந்து கலாய்க்கிறார். அந்தக் காலத்தில் பாடல் திருடு போயிடுமோ என்று பயந்து குருகுக போன்ற முத்திரைப் பெயர்களை உள்ளே போட்டு பாடல் எழுதினார்கள். ப்லேசியும் அந்தப் பாரம்பரியத்தில் நாலு வார்த்தையில் மூன்று வார்த்தை தன் பெயர்ச்சொல்லை ஏற்ற இறக்கமில்லாமல் உச்சரித்து நிலை நாட்டுகிறார். வேண்டிய பாடலை மட்டும் தரவிறக்குவது வசதி. வேண்டிய பாட்டில் வேண்டாத இடங்களை எடிட் செய்யும் வசதியும் நாளடைவில் சுளுவானால் அதை விட வசதி. ப்ளேசியைக் கேட்பதற்கு மனத்தடை உள்ளவர்களுக்காக பம்பாய் ஜெயஸ்ரீயுடன் கமல். ‘நிலை வருமா’ ரொம்ப நாளுக்கு டிஸ்டர்ப் செய்யக்கூடியது. எது என்றும் இனியது என்றால், அது இதுதான். சாரு நிவேதிதாவின் ‘ராஸ லீலா‘வை விமர்சிக்க வேண்டுமென்றால் கூட காசு கொடுத்து புத்தகம் வாங்கித்தான் குப்பை என்றோ, புரியலை பட்டயமோ தரவேண்டும் என்பது திண்ணம். அப்படியிருக்க ஓரளவு மீண்டும் மீண்டும் கேட்கக் கூடிய பாடல் கொடுத்தவருக்கு பாராட்டுகள் மட்டுமே சொல்லி செல்ல வேண்டும். தொடர்புடைய பதிவு: Song of the Day: allah jaanE from unnai pol oruvan.


கரு. பழனியப்பன் சாதி பற்றி பேசுவதை ஏன் தவிர்த்தார்? நியூஸ் 7 தொகுப்பாளர் கேள்வி! – THE TIMES TAMIL ஊடகம் சாதி அரசியல் தலித் ஆவணம் கரு. பழனியப்பன் சாதி பற்றி பேசுவதை ஏன் தவிர்த்தார்? நியூஸ் 7 தொகுப்பாளர் கேள்வி! By த டைம்ஸ் தமிழ் ஓகஸ்ட் 2, 2016 கரு. பழனியப்பன் சாதி பற்றி பேசுவதை ஏன் தவிர்த்தார்? நியூஸ் 7 தொகுப்பாளர் கேள்வி! அதற்கு 2 மறுமொழிகள் நியூஸ் 7 தொலைக்காட்சியில் வெளியான ‘செய்திக்கு அப்பால்’ நிகழ்ச்சியில் கலந்துகொண்டு பேசிய இயக்குநர் கரு. பழனியப்பன், அந்நிகழ்ச்சியை தொகுத்து வழங்கிய மிருனாள் சரணை மூக்குடைத்து விட்டதாகக் கூறி, அந்த வீடியோவைப் பகிர்ந்து வைரலாக்கிக் கொண்டிருக்கிறார்கள் சமூக ஊடக மக்கள். உண்மையில் என்ன நடந்தது என்பதை நிகழ்ச்சி தொகுப்பாளரே எழுதியிருக்கிறார் படியுங்கள்! Mrinal Saran செய்திக்கு அப்பால் நிகழ்ச்சியில் நான் கபாலி படம் பற்றி திரு கரு.பழனியப்பன் அவர்களுடன் உரையாடும் வீடியோ நேற்றில் இருந்து வைரலாகிக் கொண்டிருக்கிறது. கரு.பழனியப்பனைப் புகழ்ந்தும் ஆங்கர் மொக்க வாங்கிட்டா என்று என்னை கேலி செய்தும் தொடர்ந்து பல நண்பர்கள் ஷேர் செய்து வருகிறீர்கள். அந்த வீடியோவை அதிகம் ஷேர் செய்து புதிதாக தொடங்கப்பட்ட நிகழ்ச்சியை மேலும் சிலரிடம் கொண்டு சேர்த்ததற்கு உங்கள் அனைவருக்கும் நன்றி கூறிக்கொள்கிறேன். அதே வேளையில் நிகழ்ச்சி குறித்தும் நிகழ்ச்சியில் நடந்தவை குறித்தும் எனது பார்வையை சொல்ல வேண்டும் என்று நினைக்கிறேன். கபாலி பற்றிய தலைப்பை எடுக்கும் போதே சினிமாவில் இருக்கும் சாதி அரசியலைப் பற்றியும் பேச வேண்டும் என்று நிகழ்ச்சி தயாரிப்பாளரான புதிய பரிதியும் நானும் முடிவு செய்திருந்தோம். (அதற்கு முந்தைய வார செய்திக்கு அப்பால் நிகழ்ச்சியில் முன்னாள் நீதியரசர் சந்துருவுடன் இதே கபாலி படத்தை முன்வைத்து பெரிய படங்களின் அரசியல் குறித்து பேசினோம்) கரு.பழனியப்பனிடம் திரைப்படங்களில் உள்ள சாதி அரசியலைப் பற்றி கேள்வி எழுப்பிய எனக்கு மிஞ்சியது படங்களை வெளியிடுவதில் இருக்கும் வர்க்க அரசியல் பற்றியான பதில்களே. வர்க்க அரசியல் பேசுவதில் எனக்கு எந்த சிக்கலும் இல்லாதபோதும் நிறைய இடங்களில் சினிமாவின் வர்க்க அரசியலைப் பேசிவிட்டதால் சினிமாவில் இருக்கும் சாதி அரசியல் பற்றி கரு.பழனியப்பன் அவர்களின் கருத்தை அறிய விரும்பினேன். தேவர் மகன் திரைப்படத்தை தேவர் படம் என்றொ, சின்ன கவுண்டர் படத்தை கவுண்டர் படம் என்றொ அழைக்கிறோமா? பிறகு ஏன் கபாலியை தலித் படம் என்று அழைக்கிறோம். என பா. ரஞ்சித் கேட்டதை கரு பழனியப்பன் முன் வாதமாக வைத்தேன்........ கேட்டது தான் தாமதம்.... இது மொக்கையான வாதம் என்று தட்டிக்கழித்துவிட்டு மீண்டும் சின்ன படம் பெரிய படம் என்று பேச ஆரம்பித்தார். வேண்டுமென்றே கரு.பழனியப்பன் சாதி பற்றிய கேள்வியை தவிர்கிறாரா என்று நான் கேட்டதும் குரலை உயர்த்தி உங்களுக்கு அதெல்லாம் புரியாது என்கிற ரீதியில் எரிச்சலுடன் பேச ஆரம்பித்தார். (இது போல் விருந்தினர் சட்டென கோபப்படுவது எனக்கு முதல் முறை அனுபவம் என்பதால் கொஞ்சம் திக் என்று இருந்தது உண்மைதான். அது என் முகத்திலேயே தெரியும்). இருந்தாலும் பரவாயில்லை சொல்லுங்கள் என்றேன் சொன்னா யாருக்குமே புரியாது என்றார். மக்களுக்குப் புரியாதுன்னு சொல்றீங்களா மக்களை முட்டாள்னு சொல்றீங்களா என்று கேட்டதற்கு மக்களுக்கு தெளிவா புரியும் நான் ஊடகங்களைத்தான் சொன்னேன் என்று பல்டி அடித்தார். ரஜினி இல்லைன்னா ஊடகம் கபாலியைக் கைவிட்டிருக்கும் என்கிற கருத்தையும் இடையில் முன்வைத்தார். மிகவும் ஏற்புடையதாகவே இந்த விவாதம் இருந்தது. அதை நான் ஏற்றுக்கொண்டேன். அத்துடன் அட்டைக்கத்திதான் உண்மையான தலித் படம் என்றார். அட்டைக்கத்தியைக் கொண்டாடாமல் கபாலியை மட்டும் ஊடகங்கள் கொண்டாடியது ஏன் என்று கேட்டார். ரஜினியை வைத்து எப்படி தலித் படம் எடுக்கலாம் என்று குமுறும் ஊடகங்கள் பற்றியும் சமூக வலைதள ஆட்களைப் பற்றியும் குறிப்பிட்டேன். எந்த மக்கள் அப்படி சொன்னார்கள் என்று ஒரே அடியாக அதை மறுத்துவிட்டார். தினமணியின் கட்டுரையை அவர் வாசித்திருக்க மாட்டார் போல என்றெண்ணி நேரடியாக நான் கேட்க வந்த கேள்வியை முன்வைத்தேன். திரைப்படத்தில் சாதி அரசியல் இருக்கிறதா என்று கேட்டதற்கு இல்லை என்றார் எப்படி மறுக்கிறீர்கள் என்று கேட்டேன் மறுபடியும் ஊடகங்கள் அட்டைக்கத்தியைப் பற்றி பேசவேயில்லையே என்று ஆரம்பித்தார். நான் CASTE IN TAMIL CINEMA என்கிற டாக்குமெண்ட்ரியில் இயக்குனர் எஸ்.பி.ஜனநாதன் , நடிகர் நாசர் போன்றோர் தமிழ் சினிமாவில் இருக்கும் சாதியைப் பற்றி பேசியிருந்ததைக் குறிப்பிட்டு கரு.பழனியப்பனிட எப்படி சினிமாவில் ஜாதி இல்லை என்று சொல்கிறார் என கேட்க எத்தனித்தேன். டாக்குமெண்ட்ரியின் பெயரைச் சொன்னதுமே எனக்கு பேச இடம் கொடுக்காமல் மீண்டும் பழைய அட்டக்கத்தி கேள்விக்கே வந்துவிட்டார். அட்டக்கத்தியை ஊடகங்கள் பேசவில்லை என்பதற்காக கபாலியை முன்வைத்து சாதி அரசியலைப் பேசுவது தவறா? இந்தக் கேள்வியை முன்வைக்க முயலும் போது நான் மக்கள் என்று சொன்னதை குறிப்பிட்டு பேசினார் நான் சரி ஊடகம் என்றே வைத்துக்கொள்ளுங்கள் என்கிற தொனியில் ஊடகம் இப்படி ஒரு ஸ்டேண்ட் எடுப்பது தவறுன்னு சொல்றீங்களா என்று கேட்டால் இப்போது ஸ்டேண்ட் என்கிற வார்த்தையைப் பிடித்துக் கொண்டார். கடைசியாக விவாதத்தை முடிக்கும் போது வேறு ஒரு முகம் கொடுக்காதீர்கள் என்றார். அது என்ன முகம் என்று எனக்கு தெரியவில்லை என்பதால் இதை வாசிப்பவர்களின் யூகத்திற்கு விட்டுவிடுகிறேன். ஒருவரை மறுத்து பேசுவதற்கு இரண்டு வழிகள் உண்டு. ஒன்று நேரடியாக அதை எதிர்ப்பது. இன்னொன்று மறைமுகமாக அதற்கு இணையான ஒன்றை முன்வைத்து எதிர்ப்பது. கரு.பழனியப்பன் இரண்டாவதைத் தான் தொடர்ந்து செய்தாரோ என்கிற சந்தேகம் எழுகிறது. கபாலியின் அரசியலை நேரடியாக எதிர்க்க முடியாமல் அட்டக்கத்தி மட்டுமே தலித் அரசியல் பேசும் படம் என்று நிறுவி கபாலியை காலி செய்ய முயன்றாரோ என்று தோன்றுகிறது. ஆனால் கரு பழனியப்பன் அவர்கள் சமூக அக்கறையுடையவர் , முற்போக்கு சிந்தனையாளர், இது போன்ற சாதி விசயங்களை வேண்டுமென்றே புறக்கணிப்பு செய்திருக்கமாட்டார் என்று நம்புகிறேன். இந்த நிகழ்ச்சிக்கு முன்பு அவரை என் மனதில் என்ன பிம்பத்தில் இருந்தாரோ அதே பிம்பத்தில் தான் தற்போதும் இருக்கிறார். குறிச்சொற்கள்: ஊடகம் கபாலி கரு. பழனியப்பன் நியூஸ் 7 மிருளால் nalla. arivazhagan சொல்கிறார்: 07:28 இல் ஓகஸ்ட் 24, 2016 தனக்குத்தான் எல்லாம் தெரியும் உலகத்திற்கு ஒன்றுமே தெரியாது என்பதில் சினிமாக் காரனுக்கு கொஞ்சம் அலாதி ஆர்வக்கோளாறுதான். என்றாலும் கரு பழனியப்பனுக்கு அது கொஞ்சம் அதிகம். 2475 இயக்குனர்களில் உலகத்தோடு ஒட்ட ஒழுகல் செய்பவர்கள் ஒரு சிலபேர்தான்... பெரும்பாலும் அரைவேக்காடுதான். அதை அப்படியே விட்டுவிடுவதுதான் நல்லது. 08:07 இல் ஓகஸ்ட் 24, 2016 கரு பழனியப்பன் போன்ற விமர்சகர்கள் சமூக அக்கறைக்கொண்டவர்கள், படைப்பாளர்கள் போன்றோர்களுக்கு வருகின்ற சமூகக்கோபம் நியாயமானதுதான். நியாயம் ஒரு புறம் இருந்தபோதிலும் நியாயத்தை எதிர்பார்க்கிற நாம் அதாவது ஊடகஙகளாகிய நாம் என்றைக்காவது சிறியபட இயக்குனர்களையோ.. சிறைய பட தயாரிப்பாளர்களையோ காப்பாற்ற முன் வந்திருக்கிறோமா... தமிழ்நாட்டில் இருக்குற கல்வி நிறுவனங்களில் நடக்கிற ஊழகளை என்றைகாவது நாம் பட்ம் பிடித்து காட்டி இருக்கிறோமா.. பஞ்சாயத்து தலைவன் ஊழலை படம் பிடித்து காட்டி இருக்கிறோமா.. வாத்தியான் தனது பிள்ளைகளை கொண்டுபோய் தனியார் பள்ளிகளில் படிக்கவைத்துவிட்டு ஊரான் பிள்ளைகளை கண்டுகொள்ளாமல் இருக்கிறானே அதைப்பற்றி என்றைக்காவது பேசி இருக்கிறோமா... தலைமைச்செயலகத்தின் அருகாமையில் உள்ள மாநிலக்கல்லூரி நிர்வாகம் குறித்து ஊடகம் என்றைக்காவது பேசி இருக்கிறதா... கரு பழனியப்பன் பேசுவது ரஞ்சித்துக்கு எதிரானதோ அல்லது தலித்தியத்துக்கு எதிரானதோ அல்ல.. கபாலியும் ரஞ்சித் படம்தான்... அட்டைக்கத்தியும் ரஞ்சித் படம்தான் அட்டைக்கத்தியிலேயே ரஞ்சித்தை தூக்கிப்பிடித்துருக்கலாமே.. ஊடகம் ரஞ்சித்தை தூக்கிப் பிடித்ததோ இல்லையோ ரஜினி ரஞ்சித்தை தூக்கிப்பிடித்தார்.. இங்கு ரஜினிதான் ஊடகம்.. Previous Entry ‘ஹிலாரி’யஸ் அம்மா! குன்னூர் எம் எம் ஏ ராமுவின் பேச்சுக்கு சமூக ஊடக மக்களின் எதிர்வினை Next Entry “நீங்களும் பிணங்கள்தான் ஆனால் நான் புதைக்கப்பட்டு விட்டேன். நீங்கள் புதைக்கப்படவில்லை”: பாலியல் சித்ரவதை செய்யப்பட்டு, கொல்லப்பட்ட தஞ்சாவூர் பெண்


text: இசை கொண்டாடு- Dinamani முகப்பு இசை கொண்டாடும் இசை பாடகர் ஆனது எப்படி..? By DIN | Published On : 15th May 2019 12:00 AM | Last Updated : 16th May 2019 12:33 PM | அ+அ அ- | பாடகர் ஆனது..! கே. சங்கர், எம்ஜிஆருக்கு ரொம்ப நெருக்கம். அவர் நடித்த 'உன்னை விடமாட்டேன்' படத்துக்கு இசை அமைத்தேன். (அரசியல் காரணங்களுக்காக இந்தப் படம் முற்றுப்பெறவில்லை). அதில் டிஎம்எஸ் பாடிய ஒரு பாட்டைக் கேட்டுட்டு, 'வேறு பாடகரைப் பாட வை'னு எம்ஜிஆர் சொன்னார். 'அவர் பெரிய பாடகர். அவர் பாடினதை எடுத்துட்டு, வேறு ஒருவரை பாட வெச்சா தப்பா இருக்கும் அண்ணா'னு சொன்னேன். 'நான் சொல்றதைக் கேள். வேறு பாடகரைப் பாட வை'னு சொன்னார். சரின்னு மலேசியா வாசுதேவனைப் பாட வெச்சேன். அதையும் கேட்டுட்டு, வேற பாடகரைப் பாட வைக்கச் சொன்னார். 'இதுக்குமேல நான் என்ன பண்றதுண்ணா'னு கேட்டேன். 'நீயே பாடு. நீ பாடுன மாதிரி அவங்கெல்லாம் பாடுனாங்களா'னு கேட்டார். 'இல்ல, என் குரல் சின்னப் பையன் மாதிரி இருக்கும். அதுவும் இல்லாம நான் கிராமத்துல இருந்து வந்த ஆளு. என்னுடைய குரல் உங்களுக்குச் சேருமோ சேராதோ'னு சொன்னேன். 'அதெல்லாம் நான் பார்த்துக்கிறேன், நீ பாடு'னு பாட வைத்தார். இப்படித்தான் நான் பாட ஆரம்பித்தது. ஜனனி.. ஜனனி பாடல் உருவான விதம்! 'கொல்லூர் மூகாம்பிகை'யில மகரிஷி இருக்கிற இடத்துக்கு ஆதிசங்கரர் வருகிறார். தியானத்துக்கு வந்த அவருக்கு, மூன்று தேவிகள் ஐக்கியமாகிற காட்சி தெரிகிறது. அந்த நேரத்துல இந்தப் பாடலைப் பாடுகிறார்' என்று இயக்குநர் கே. சங்கர் பாடலின் சூழலைச் சொன்னார். நான் முதல்ல ஒரு டியூன் கம்போஸ் பண்ணிட்டேன். அப்போ கம்போஸிங் எப்படி நடக்கும்னு உங்களுக்குத் தெரியாது. ஆர்மோனியத்தோடு சேர்த்து என்னுடைய பக்கவாத்தியங்கள் வாசிக்கிற ரிதம் பிளேயர்ஸ் இருப்பாங்க. உதவி இயக்குநர்கள் நாலு பேர், இயக்குநர், பாடலாசிரியர் இருப்பார். என்னுடைய இசை உதவியாளர்கள் இத்தனை பேரும் இருப்பாங்க. இயக்குநர் கே. சங்கர் சூழலைச் சொல்லி முடித்ததும், நான் இசை அமைத்தேன். அப்பவே ஓகே பண்ணிட்டார். 'இருங்க சார், நான் வாஷ் ரூம் போயிட்டு வர்றேன்'னு சொன்னேன். போற வழியில பூஜை ரூம்ல ஆதிசங்கரருடைய படம் இருந்தது. நான் மனம் உருகி வேண்டுற ஆள் கிடையாது. இருந்தாலும், ஆதிசங்கரரைப் பார்த்து, 'குருவே நீங்க என்னுடைய இசையில வர்றீங்க'னு சொல்லிட்டு வந்துட்டேன். வந்துட்டு, டியூனை மாத்தி வேற ஒண்ணு போட்டேன். 'சார், இது முன்னாடி போட்டது மாதிரி இல்லையே'னு சொன்னார். 'இது நல்லா இருக்கா'னு கேட்டேன். 'ரொம்ப நல்லா இருக்கு சார்'னு சொன்னார். இதுக்கு நடுவுல வாலி, 'ஜனனி.. ஜனனி.. ஜெகம் நீ.. அகம் நீ'னு பாட்டு பாடி பார்க்கச் சொன்னார். பாட்டைப் பாடி முடிச்சதும் இயக்குநர் அழ ஆரம்பிச்சுட்டார். டியூனைப் போட்டுட்டு யாரைப் பாட வைக்கிறதுனு யோசிச்சுக்கிட்டு இருந்தோம். ஜேசுதாஸைப் பாட வைக்கலாம்னு முடிவு பண்ணி, அவரைத் தேடும்போது, அவர் ஊர்ல இல்லை. அப்போல்லாம் டிராக் எடுத்துப் பாடுற பழக்கம் கிடையாது. 'சார் இப்போ நான் டிராக் போட்டுப் பாடுறேன். ஜேசுதாஸ் வந்த உடனே அவரைப் பாட வெச்சு மிக்ஸ் பண்ணிக்கலாம்'னு சொன்னேன். பாடி முடிச்சதும், வாத்தியம் வாசிச்சவங்க, பார்த்தவங்க, ரெக்கார்டிஸ்ட் ராமநாதன்னு எல்லோருமே அழறாங்க. அப்படி ஒரு சரித்திரம்தான் இந்தப் பாட்டுக்குப் பின்னால இருக்கிறது'.


text: பொழுதுபோக்குகளின் பட்டியல். பொழுதுபோக்கு என்பது ஓய்வு நேரத்தில் செய்யும் விருப்பமான அல்லது ஆசுவாசப்படுத்தக்கூடிய செயல்பாடாகும். பொதுவான ஈடுபாடுகள் விளையாட்டுக்கள் கல்வி சார்ந்த ஈடுபாடுகள் சேகரிப்பு சார்ந்த ஈடுபாடுகள் உள்புறம் வெளிப்புறம் போட்டி சார்ந்த ஈடுபாடுகள் உள்புறம் வெளிப்புறம் கவனிப்பு சார்ந்த ஈடுபாடுகள் உள்புறம் வெளிப்புறம் மேற்கோள்கள் வெளியிணைப்புகள் பொழுதுபோக்கு ஈடுபாடுகள்


text: இயற்கை விவசாயத்தை இளைஞர்கள் தமிழகம் முழுவதும் கொண்டு செல்ல வேண்டும் – சத்குரு வேண்டுகோள் | Nadunilai News Home அரசியல் இயற்கை விவசாயத்தை இளைஞர்கள் தமிழகம் முழுவதும் கொண்டு செல்ல வேண்டும் – சத்குரு வேண்டுகோள் இயற்கை விவசாயத்தை இளைஞர்கள் தமிழகம் முழுவதும் கொண்டு செல்ல வேண்டும் – சத்குரு வேண்டுகோள் "தமிழ் மக்கள் அனைவருக்கும் என் மனமார்ந்த பொங்கல் நல்வாழ்த்துக்கள். பொங்கல் என்றால் நாம் சாப்பிடும் விஷயமல்ல. பொங்கல் என்பதை நம் கலாச்சாரத்தில் உழவர் திருநாளாக கொண்டாடுகிறோம். முக்கியமாக இது விவசாயத்துடன் சம்பந்தப்பட்ட ஒரு விழா. இந்நாளில், படித்தவர்களும் இளைஞர்களும் கிராமங்களுக்கு சென்று விவசாயம் எப்படி நடக்கிறது என்பதை பார்க்க வேண்டும். ஆகவே, இயற்கை விவசாயத்தை தமிழகம் முழுவதும் கொண்டு சேர்க்கும் உறுதியை தமிழ் மக்கள் அனைவரும் இந்த பொங்கல் திருநாளில் எடுக்க வேண்டும். அதிலும் குறிப்பாக, தமிழ் இளைஞர்கள் இந்த உறுதியை கட்டாயம் எடுக்க வேண்டும்"இவ்வாறு சத்குரு கூறியுள்ளார். Previous articleதமிழகத்தில் வரும் 17ம் தேதி வரை மழை நீடிக்கும் – நின்ற மழை மீண்டும் இம்மாத இறுதியில் தொடரும்


உயிர் மீது ஒரு தாகம் - ஒரு குற்றவியல் கதை என்றாலும் இது வேறொரு கோணத்தில் இருந்து எழுதப்பட்டது. ஆண்டவன் மனித உயிர்களைப் படைத்தான், அந்த உயிர்களை நோய் நொடியிலிருந்து காப்பாற்றும் பொறுப்பையும் அந்த மனித உயிர்களில் சில பேர்க்குக் கொடுத்தான். அந்த சிலபேரைத்தான் நாம் டாக்டர்கள் என்று சொல்கிறோம். அந்த டாக்டர்கள் மனிதனுக்கு வரும் நோய் நொடிகளைக் கண்டுபிடித்து அதற்கென சிகிச்சை முறைகளைக் கொடுத்து உயிர்களைக் காப்பாற்றுகிறார்கள். இதன் காரணமாகவே நாம் டாக்டர்களை இ'ரண்டாவது கடவுள்' என்று சொல்கிறோம். ஆனால் 'உயிர் மீது தாகம்' என்ற இந்த நாவலில் வரும் டாக்டர் எப்படிப்பட்டவர் என்பதை வாசகர்கள் அறிய நேரிடும்போது அதிர்ந்து போவது உறுதி! அந்த டாக்டர் அப்படி என்ன செய்கிறார்? ஏன் செய்கிறார்? எதற்காக செய்கிறார்? என்கிற இந்த மூன்று கேள்விகளுக்கும் விடைகள் தெரிய நாவலின் பதினோரு அத்தியாயங்களை பார்வையால் படம் பிடிக்க வேண்டும். இது ஒரு உளவியல் சம்பந்தப்பட்ட கதை. இது ஓரளவுக்கு உண்மைக் கதையும் கூட மனோதத்துவ டாக்டர் ஒருவர் என்னிடம் பேசிக்கொண்டிருந்த பொழுது சொன்ன ஒரு சம்பவம்தான் நாவலாக உருவெடுத்துள்ளது. - ராஜேஷ்குமார். Publication Details - Publisher: - Pustaka Digital Media Format - Kindle Book - OverDrive Read 95.6 KB - Adobe EPUB eBook 95.6 KB


சிலிர்க்க வைக்கும் அம்சங்களுடன் புதிய மெர்சிடிஸ் மேபக் ஜிஎல்எஸ் 600 உயர்ரக எஸ்யூவி அறிமுகம்! - Tamil DriveSpark சிலிர்க்க வைக்கும் அம்சங்களுடன் புதிய மெர்சிடிஸ் மேபக் ஜிஎல்எஸ் 600 உயர்ரக எஸ்யூவி அறிமுகம்! மெர்சிடிஸ் மேபக் பிராண்டில் மிக உயர்ரக எஸ்யூவி மாடல் அறிமுகம் செய்யப்பட்டு இருக்கிறது. கூடுதல் விபரங்களை இந்த செய்தியில் காணலாம். மெர்சிடிஸ் மேபக் ஜிஎல்எஸ் 600 என்ற பெயரில் இந்த புதிய சொகுசு எஸ்யூவி வந்துள்ளது. பென்ட்லீ பென்டைகா, ரோல்ஸ்ராய்ஸ் கல்லினன் மற்றும் மஸேரட்டி லெவன்டே ஆகிய மிக உயர் ரக எஸ்யூவி மாடல்களுக்கு போட்டியாக நிலைநிறுத்தப்படுகிறது. இந்த எஸ்யூவியின் முகப்பில் பிரம்மாண்ட க்ரில் அமைப்பு, எல்இடி ஹெட்லைட்டுகள் இடம்பெர்றுள்ளன. இதன் க்ரோம் பூச்சுடன் கூடிய க்ரில் அமைப்பு மிக பிரம்மாண்டமான முகப்புத் தோற்றத்தை வழங்குகிறது. பம்பர் பகுதியிலும், ஸ்கிட் பிளேட்டிலும் க்ரோம் பூச்சு பாகங்களுடன் வசீகரிக்கிறது. இதன் பானட் அமைப்பு சாதாரண ஜிஎல்எஸ் எஸ்யூவியை ஒத்திருக்கிறது. இந்த காரில் மிக பிரம்மாண்ட வீல் ஆர்ச்சுகள், 23 அங்குல அலாய் சக்கரங்கள், ரூஃப் ரெயில்கள் என மிக பிரம்மாண்டமாக இருக்கிறது. க்ரோம் பூச்சுடன் காரின் பி பில்லரும், டி பில்லரில் மெர்சிடிஸ் மேபக் பிராண்டின் முத்திரை சின்னமும் இடம்பெற்றுள்ளன. இந்த எஸ்யூவியானது4சீட்டர் மற்றும்5சீட்டர் மாடல்களில் கிடைக்கும். மேலும், பின் இருக்கைகள் சாய்மான வசதி, மசாஜ் வசதிகளை பெற்றிருக்கும். இது பயணத்தின்போது சோர்வை போக்கும் விதமாக அமையும். இந்த காரின் உட்புறம் மிக தாராள இடவசதியை பெற்றிருக்கிறது. இந்த காரில் உயர்ரக நப்பா லெதர் வேலைப்பாடுகளுடன் உன்னத உணர்வை தருகிறது. பின்புறத்தில் இரண்டு அல்லது மூன்று இருக்கைகள் கொண்ட மாடல்களில் கிடைக்கிறது. இதில், இரண்டு பக்கவாட்டு இருக்கைகளும் சாய்மான வசதியுடன் கிடைக்கும். இந்த கார் 3,135 மிமீ வீல் பேஸ் நீளத்தை பெற்றிருக்கிறது. இதன்மூலமாக, பின்புற இருக்கையில் அமரும் பயணிகள் 1,103 மிமீ லெக் ரூம் இடவசதியை பெறும் வாய்ப்பை பெற முடியும். இதன்4சீட்டர் மாடலில் நடுவில் இரண்டு இருக்கைகளுக்கும் இடையில் தடுப்பு அமைப்பு கொடுக்கப்பட்டு இருக்கிறது. இந்த தடுப்பு அமைப்பு ஆர்ம் ரெஸ்ட் ஆக இருப்பதுடன், இதில் கப் ஹோல்டர், ரியர் ஏசி வென்ட்டுகள், மடக்கி விரிக்கும் சிறிய அளவிலான மேஜைகள் ஆகியவை இடம்பெற்றுள்ளன. இது பயணத்தின்போது மிக சொகுசான அனுபவத்தையும், வசதிகளையும் தரும். இந்த காருக்கு ஆப்ஷனலாக ஏர் பேலன்ஸ் என்ற விசேஷ பேக்கேஜ் வழங்கப்படுகிறது. இதன்மூலமாக, வாடிக்கையாளரின் விருப்பத்தின் பேரில் நறுமணம் வழங்கும் திரவியம் காருடன் வழங்கப்படும். அழகிய வேலைப்பாடுகள் மற்றும் கட்டுப்பாட்டு அமைப்புடன் கூடிய டேஷ்போர்ட் மற்றும் ஸ்டீயரிங் வீல் ஆகியவை கொடுக்கப்பட்டுள்ளன. இந்த காரில் ஏர்மேட்டிக் ஏர் சஸ்பென்ஷன் அமைப்பு, அடாப்டிவ் டேம்பிங் சிஸ்டம், இ-ஆக்டிவ் பாடி கன்ட்ரோல் சிஸ்டம் உள்ளிட்ட உயர் வகை சஸ்பென்ஷன் தொழில்நுட்பங்கள் உள்ளன. இதனால், அலுங்கல், குலுங்கல் இல்லாத மிக சொகுசான பயண அனுபவத்தை பெற முடியும். மேலும், ஏதாவது ஒரு சக்கரம் பள்ளத்தில் விழுந்தால், அதன் அதிர்வுகள் டேம்பர் மூலமாக தானாக சரிசெய்து கொள்ளும். இதனால், அதிர்வுகள் இல்லாத பயணத்தை இந்த கார் வழங்கும் என்று மெர்சிடிஸ் மேபக் தெரிவித்துள்ளது. மொத்தத்தில் மெர்சிடிஸ் மேபக் ஜிஎல்எஸ் 600 எஸ்யூவி உயர்ரக சொகுசு எஸ்யூவி மாடல்களை வாங்க திட்டமிட்டிருப்போரின் எதிர்பார்ப்புகளை நிச்சயம் பூர்த்தி செய்யும் என்று நம்பலாம். Mercedes-Maybach has revealed of its GLS 600 luxury SUV and it will enter the international market by next year.


0000C000 Special Articles | Special Reports | Special Interest News | News Comment | Science News | TV Shows news | General News 00000000 2008 நவம்பர் 26, இரவு 9.15 மணி. இந்தியாவின் பொருளாதாரத் தலைநகர் மும்பை நடுங்கியது. 5 இடங்களில் மேலும் படிக்க... 1987 செப்டம்பர் 13ம் தேதி, முகம்மது அஜ்மல் முகமது அமீர் கசாப் என்பவரின் மகனாக கசாப் பிறந்தான். மேலும் படிக்க... 2007 நவம்பர் மாதம் கசால் மற்றும் முசாபர் லால்கான் இருவரும் வேறு நல்ல வேலை தேடி ராவல்பிண்டி மேலும் படிக்க... பிப்ரவரி 2008 தெரா-இ-அம்மா பயிற்சிக்கு இவர்கள் தேர்ந்தெடுக்கப்பட்டனர். பாய் வசூல் தௌரா-இ-அம்மா மேலும் படிக்க... சொந்த கிராமத்தில் ஒரு வாரம் தங்கியபின்னர், 2008 ஜூலை இறுதியில் கசாப் பைல் முஜாஹிதீன் மேலும் படிக்க... இவர்கள் பின்னர் ஜரார் ஷா என்பவரிடம் அறிமுகப்படுத்தப்பட்டனர். இவர் யார் என்று கசாப் மற்றும் மேலும் படிக்க... இந்தியாவுடனான பாகிஸ்தான் உறவு 1947 முதல் இன்று வரையில் மனசாட்சிபடியோ அல்லது உலகளவில் மேலும் படிக்க... கசாப் வாக்குமூலம் தொடர்கிறது: மும்பை நாசவேலைகளுக்காகத் தேர்ந்தெடுக்கப்பட்ட 10 மேலும் படிக்க... அடுத்து அவர்களுக்கு, இந்து பெயர்களுடன் கூடிய அடையாள அட்டைகள் வழங்கப்பட்டது.கசாப்பின் மேலும் படிக்க... நவம்பர் 21, 2008: அஸீஸாபாத்திலிருந்து கார் மூலமாக இவர்கள் வேறொரு வீட்டுக்கு அழைத்துச் மேலும் படிக்க... நவம்பர் 22: காலை 6 மணிக்கு இந்த 5 ஜோடிகளும் எழுந்தனர். நமாஸ் பிரார்த்தனைகளைச் செய்தனர். மும்பை மேலும் படிக்க... நவம்பர் 23: இரவு 12 மணிக்கு இவர்கள் அல்-ஹுசைனி படகில் 30 நிமிடங்கள் பயணம் செய்தனர். அவர்களை மேலும் படிக்க... படகைவிட்டு இறங்கியபோது அவர்கள் இரண்டு நபர்களைச் சந்தித்தார்கள். இவர்கள் யார் என்று அந்த மேலும் படிக்க... தெருவுக்கு வந்தபின், வலப்பக்கமாகச் சுவற்றில் ஒட்டிக்கொண்டே வந்து சேர்ந்தனர். அவர்களை மேலும் படிக்க... மாஜிஸ்திரேட்டிடம் கசாப் இதுவரை அளித்த வாக்குமூலத்தைக் கொண்டு, மனுதாரர் (கசாப்) மற்றும் மேலும் படிக்க... 4. இந்த மீனவர் குடியிருப்பில் பிரசாந்த் ஹேமந்து தாணு என்பவரும் (ப்ராசிக்யூஷன் சாட்சி 29) மேலும் படிக்க... 12. சாட்சி தொடர்ந்தார். உடனே காவல் நிலையத்திற்கு ஓடிச்சென்று கூடுதல் போலீஸ் தேவையென்று மேலும் படிக்க... ரயில் பெட்டிக்குள் மறைந்து நின்று: 28. டிஸெளஸா மேலும் கூறியதாவது: இந்தப் பயங்கரவாதிகளைப் மேலும் படிக்க... நாற்காலியைத் தூக்கி எறிந்த கசாப்: 41. பயங்கரவாதிகளில் ஒருவனான கசாபை (மனுதாரர்) குள்ளமானவன் மேலும் படிக்க... மும்பை ரயில் நிலையத்தில் நடந்த கோர சம்பவங்களை போலீசாரும் திகைத்துப்போன பயணிகளும் மேலும் படிக்க... @subtitle@மருத்துவமனைக்கு பின்புறம்:@@subtitle@@ 65. காமா மருத்துவமனையில் நர்சாகப் பணியாற்றுபவர் அஞ்சலி மேலும் படிக்க... துப்பாக்கி முனையில்: 78. டிகே வெளியில் வந்தவுடன் மருத்துவமனையில் இருந்து வெளியே செல்லும் வழி மேலும் படிக்க... போலீஸ் அதிகாரி சுட்டுக் கொலை: 93. இரவு சுமார் 11.45 மணி அளவில் போலீஸ் குழு இரண்டு பேர் காமா மேலும் படிக்க... படுகாயம் அடைந்த நிலையிலேயே பயணம் செய்தவர்: 105. 136வது ப்ராசிக்யூஷன் சாட்சி அருண்தாதா ஜாதவ் ஒரு மேலும் படிக்க... க்வாலிஸ் வண்டி நின்றவுடன் அதிலிருந்து இருவர் இறங்கி இவர்கள் காரை நோக்கி வந்தனர். அதில் மேலும் படிக்க... நள்ளிரவு 2 மணிக்கு எப்.ஐ.ஆர்.: 131. காடம் தயாரித்த முதல் செய்தி அறிக்கை எஃப்ஐஆர் ஐ இன்ஸ்பெக்டர் மேலும் படிக்க... சரமாரி துப்பாக்கிச்சூடு: 150. பயங்கரவாதிகளை நோக்கிக் கூச்சலிட்டுக் கொண்டே அவர்கள் காரை அணுக மேலும் படிக்க... நாரிமனில் நாசவேலை: 180. இம்ரான் பாபர் - அபு அக்ஸா (இறந்த குற்றவாளி எண் 2) மற்றும் நசிர் - அபு உமர் மேலும் படிக்க... குபேர்: (படகு) - (26/11 சம்பவங்களுக்குப் பின்னால்) ஒரு பெரிய சதித் திட்டமே உள்ளது என்பதற்கான மேலும் படிக்க... மும்பைக்குள் நுழைந்து நாசவேலைகளில் ஈடுபட்ட பாகிஸ்தான் பயங்கரவாதிகள் நாரிமன் ஹவுஸ், தாஜ் மேலும் படிக்க... இனி விசாரணையின் இறுதி கட்டத்தை காண்போம்: ஒரு ஸ்தாபனத்தின் - தொழில் ரீதியான அமைப்பின் - மேலும் படிக்க... - இன்று - கடந்த வாரம் - கடந்த மாதம் - இன்று - கடந்த வாரம் - கடந்த மாதம் - இன்று - கடந்த வாரம் - கடந்த மாதம்


text: திருக்குளக் கோலம் புள்ளிகளன்றி வேறொரு அடையாளம் ('+') மூலம் கோடுகளை வழிப்படுத்தி வரையப்படும் சில கோலங்களில் ஒன்று. வேண்டிய அளவுக்குப் பெரிதாக்கி வரையக் கூடிய மிக இலகுவான கோலமிது. கோலமிடுபவரின் கற்பனை வளத்துக்குத் தக்கபடி பல்வேறு வடிவங்களையும் பெற்றுக்கொள்ள முடியும். இவற்றையும் பார்க்கவும் கோலம் கோலங்கள் - சில மாதிரிகள் மேற்கோள் கோலங்கள்


text: இவரை தான் இரண்டாம் திருமணம் செய்துக்கொள்ளப்போகிறேன் – விருப்பத்தை கூறிய டிடி! - CineReporters இவரை தான் இரண்டாம் திருமணம் செய்துக்கொள்ளப்போகிறேன் – விருப்பத்தை கூறிய டிடி! பிரபல தொகுப்பாளினியான டிடி விஜய் தொலைக்காட்சியில் பல்வேறு நிகழ்ச்சிகளை தொகுத்து வழங்கி ஹீரோயின் ரேஞ்சுக்கு பிரபலமானவர். அதிலும் குறிப்பாக சினிமா பிரபலங்களை வைத்து அவர் நடத்திய காஃபி வித் டிடி என்ற நிகழ்ச்சி மிகப்பெரும் அளவில் ஹிட் அடித்தது. ராபிட் பையர் கேள்விகளை அடுக்கடுக்காக கேட்டு நட்சத்திரங்களையே திக்குமுக்காட செய்திடுவார்.


text: தரவு மாதிரியாக்கம் |இக்கட்டுரை கூகுள் மொழிபெயர்ப்புக் கருவி மூலம் உருவாக்கப்பட்டது. இதனை உரை திருத்த உதவுங்கள். இக்கருவி மூலம் கட்டுரை உருவாக்கும் திட்டம் தற்போது நிறுத்தப்பட்டுவிட்டது. இதனைப் பயன்படுத்தி இனி உருவாக்கப்படும் புதுக்கட்டுரைகளும் உள்ளடக்கங்களும் உடனடியாக நீக்கப்படும்| மென்பொருள் பொறியியலில் தரவு மாதிரியாக்கம் என்பது தரவு மாதிரியாக்க நுட்பங்களைப் பயன்படுத்தி முறைசார் தரவு மாதிரி விவரிப்புகளின் மூலம் தரவு மாதிரியை உருவாக்குவதாகும். பொருளடக்கம் - 1 மீள்பார்வை - 2 தரவு மாதிரியாக்க தலைப்புகள் - 3 குறிப்புதவிகள் - 4 கூடுதல் வாசிப்பு - 5 புற இணைப்புகள் மீள்பார்வை[தொகு] தரவு மாதிரியாக்கம் என்பது ஒரு நிறுவனத்தின் வணிகச் செயல்முறைகளுக்கு தேவையான தரவு தேவைகளை வரையறுக்க மற்றும் பகுப்பாய்வு செய்யப் பயன்படும் ஒரு செய்முறையாகும். கருத்துரு தரவு மாதிரிகளுடன் தொடர்புடைய தரவு வரையறைகளாக தரவு தேவைகள் பதிவுச் செய்யப்படுகின்றன. கருத்துரு மாதிரிகளின் உண்மையான நடைமுறைப்படுத்துதல் தர்க்க தரவு மாதிரி என்று அழைக்கப்படுகிறது. ஒரு கருத்துரு தரவு மாதிரியை உருவாக்க பல தர்க்க தரவு மாதிரிகள் தேவைப்படும். தரவு மாதிரியாக்கமானது தரவு மூலகங்களை வரையறுப்பதோடு மட்டுமல்லாமல் அவற்றின் கட்டமைப்பு மற்றும் அவற்றின் தொடர்பு [2] ஆகியவற்றையும் வரையறுக்கிறது. தரவு மாதிரியாக்க நுட்பங்கள் மற்றும் செய்முறையியல் ஆகியவை அதனை ஒரு மூலமாகப் பயன்படுத்துவதற்கு மாறாக செந்தரமான ஒரே மாதிரியான முன்னறிந்து கொள்ளக் கூடிய முறையில் தரவுகளை மேலாண்மை செய்யப் பயனபடுத்துகின்றன. நிறுவனத்திற்குள் தரவை தெளிவாக வரையறை மற்றும் பகுப்பாய்வு செய்து அனைத்து திட்டப்பணிகளிலும் பொதுவான வரையறைகள் மேற்கொள்ள தரவு மாதிரியாக்க வரையறைகள் உறுதியாக பரிந்துரைச் செய்யப்படுகிறது. தரவு மாதிரியாக்க உபயோகத்திற்கான எடுத்துக்காட்டுகள் பின்வருமாறு: - தரவை ஒரு வளமாக மேலாணமைச் செய்ய; - தகவல் அமைப்புகளை ஒருங்கிணைக்க; - தரவு மையத்தளம்/தரவு சேமிப்புகிடங்கு ஆகியவற்றை உருவாக்க (தகவல் களஞ்சியம் என்றும் அறியப்படும்) தரவு மாதிரியாக்கம் திட்டப் பணிகளில் பல்வேறு வகைகள் மற்றும் திட்டப் பணிகளின் பல்வேறு பிரிவுகளிலும் செயற்படுத்தப்படுகிறது. வணிகம் அல்லது மற்ற பிரயோகங்களுக்கான இறுதி தரவு மாதிரி என்று ஒன்று இல்லை எனவே தரவு மாதிரிகள் மாறக்கூடியவை. வணிகத்தில் மாற்றம் ஏற்படும் போது அதன் விளைவாக மாறக்கூடிய முதன்மை ஆவணமாக தரவு மாதிரி கருதப்படுகிறது. தரவு மாதிரிகள் பொதுவாக களஞ்சியமாக சேமிக்கப்படுகின்றன இதன் மூலம் தரவுகளை எளிதாக திரும்பப் பெறுவும், விவரிக்கவும், மேலும் அதிகமாக தொகுக்கவும் முடியும். வைட்டன் (2004) இரண்டு வகையான தரவு மாதிரியக்கத்தை வரையறுத்துள்ளார்:[3] - உத்திப்பூர்வ தகவல் மாதிரியாக்கம்: இந்த பகுதியில் தகவல் அமைப்புகளின் உருவாக்க நோக்கம், தகவல் அமைப்புகளின் ஒட்டுமொத்த தோற்றம் மற்றும் கட்டமைப்பு ஆகியவற்றின் மூலம் வரையறுக்கப்படுகிறது. தகவல் பொறியியல் என்ற செய்முறை இந்த அணுகுமுறையை மேற்கொள்கிறது. - அமைப்பு பகுப்பாய்வின் போது தகவல் மாதிரியாக்கம்: புதிய தரவுத்தளங்களின் உருவாக்கத்தின் போது ஒருபகுதியாக அமைப்புகள் பகுப்பாய்வு தர்க்க தரவு மாதிரிகள் உருவாக்கப்படுகின்றன. ஒரு தரவுத்தளத்திற்கான வணிகத் தேவைகளை விவரிக்கும் நுட்பமாக தரவு மாதிரியாக்கம் உள்ளது. ஒரு தரவுத்தளத்தில் தரவு மாதிரியானது முடிவாக விவரிக்கப்படுவதால் இந்த மாதிரிகள் சில நேரங்களில் தரவுத்தள மாதிரியாக்கம் என்று அழைக்கப்படுகின்றன.[3] தரவு மாதிரியாக்க தலைப்புகள்[தொகு] தரவு மாதிரிகள்[தொகு] தரவு வரையறை மற்றும் வடிவங்களை தரவு மற்றும் கணினி அமைப்புகளுக்கு வழங்குவதன் மூலம் தரவு மாதிரிகள் இவற்றை ஆதரிக்கின்றன. இந்த முறையானது கணினி அமைப்புகள் முழுவதும் தொடர்ச்சியாக நடைபெறுவதால் தரவின் இணைப்பு தன்மை கிடைக்கிறது. ஒரே மாதிரியான தரவு கட்டமைப்புகளின் மூலம் தரவுகளை சேமித்து உபயோகப்படுத்துவதன் மூலம் பல்வேறு பிரயோகங்கள் இந்த தரவை பங்கிட்டுக் கொள்ள முடியும். இதன் விளைவுகள் மேலே சுட்டிக்காட்டப்படுள்ளது. எனினும் இதன் அமைப்புகள் மற்றும் இடைமுகங்கள் ஆனது அவற்றை உருவாக்குவது, இயக்குவது மற்றும் பராமரிப்பது ஆகியவற்றை விட அதிகம் விலை உயர்ந்தவையாக இருக்கின்றன. இவைகள் வணிகத்தை ஆதரிப்பதை விட தடைச் செய்யலாம். இதற்கு அமைப்புகள் மற்றும் இடைமுகங்களில் செயற்படுத்தப்பட்டுள்ள தரவு மாதிரிகளின் தரம் மோசமாக இருப்பது ஒரு முக்கியமான காரணம் ஆகும்.[1] - வணிக விதிமுறைகள் ஒரு குறுப்பிட்ட இடத்தில் முடிக்கப்பட்ட செயல்களுக்கு தெளிவாக இருக்கும். மேலும் தரவு மாதிரியின் கட்டமைப்பில் நிலையானதாக இருக்கும். வணிகத்தில் ஏற்படும் சிறிய மாற்றம் கணினி அமைப்புகள் மற்றும் இடைமுகங்களில் பெரிய மாற்றத்திற்கு வழிவகைச் செய்யும் என்பதை இது குறிக்கிறது. - உள்பொருள் வகைகள் அடையாளம் காணப்படாமல் அல்லது தவறாக அடையாளம் காணப்பட்டு இருக்கும். இவைகள் தரவு, தரவு கட்டமைப்பு மற்றும் செயல்கூறுகளை மீண்டும் பிரதி எடுப்பதற்கு வழிவகுக்கின்றன. மேலும் இவை இணைந்து உருவாக்கம் மற்றும் பராமரிப்பு படியெடுத்தல் செலவுகளை அதிகப்படுத்தும். - பல்வேறு அமைப்புகளுக்கான தரவு மாதிரிகள் பொதுவாக வேறுபட்டு இருக்கும். இதன் விளைவாக சிக்கலான இடைமுகங்கள், அமைப்புகள் மற்றும் பங்கிடப்பட்ட தரவுகளுக்கு இடையில் தேவைப்படுகின்றன. இந்த இடைமுகங்கள் தற்போதைய அமைப்புகளின் விலையில் 25-70% வரை இருக்கும். - வாடிக்கையாளர்கள் மற்றும் வழங்குநர்களுடன் தரவு மின்னணுவியல் முறையில் பகிர்வு செய்யப்படக் கூடாது. ஏனெனில் தரவின் கட்டமைப்பு மற்றும் பொருள் தரப்படுத்தப்பட்டு இருக்காது. எடுத்துக்காட்டாக செயல்முறைகளுக்கான பொறியியல் வடிவமைப்பு தரவுகள் மற்றும் வரைபடங்கள் தற்போது காகித முறையிலே பரிமாற்றம் செய்யப்படுகின்றன. இந்த மாதிரியான சிக்கல்களுக்கு தர அமைப்புகளில் உள்ள குறைபாடுகளே காரணம் இந்த தர அமைப்புகள் வணிக தேவைகள் மற்றும் இணைவுத் தன்மையுடன் இருக்க வேண்டும்.[1] கருத்துரு, தர்க்க மற்றும் பௌதீக திட்ட முறைகள்[தொகு] 1975 ஆம் ஆண்டு ANSI முறைகளைப் பொறுத்து தரவு மாதிரிச் சான்று மூன்றில் ஒன்றாக இருக்கும்.[4] - கருத்துருத் திட்ட முறை: மாதிரியின் வரையெல்லை வரை இருந்து ஆள்களத்தின் சொற்பொருளியலை விவரிக்கிறது. எடுத்துக்காட்டாக நிறுவனம் அல்லது தொழில் துறையின் விருப்ப மாதிரியாக இவை இருக்கலாம். உள்பொருள் வகைகள், ஆள்களத்தில் உள்ள தனிமுறைச்சிறப்பை விவரிப்பதாகவும் மற்றும் உள்பொருள் வகைகளுக்கு இடையே உள்ள இணைப்பு தொடர்புகள் போன்றவற்றையும் கொண்டிருக்கிறது. நிகழ்வு தன்மைகள் அல்லது கருத்துரை ஆகியவற்றை கருத்துரு திட்ட முறை இந்த மாதிரியைக் கொண்டு விவரிக்கிறது. இந்த நிலையில், செயற்கை 'மொழி' யில் உள்ள அனுமதிக்கப்பட்ட கோவைகளை மாதிரியின் எல்லை மூலம் வரையறுக்கப்பட்ட முறையில் விவரிக்கிறது. - தர்க்க திட்ட முறை: ஒரு குறிப்பிட்ட தரவு கையாளும் தொழில்நுட்பம் மூலம் அனுமதிக்கப்பட்ட சொற்பொருளியலை விவரிக்கிறது. அட்டவணை மற்றும் பத்திகளின் விளக்கங்களுடன், இலக்குப் பொருள் நோக்கு வகைகள் மற்றும் XML அடையாள ஒட்டுகள் மற்றும் பல பொருள்களை இவைகள் கொண்டுள்ளன. - பௌதீக திட்ட முறை: இது தரவு எங்கே சேமிக்கப்பட்டுள்ளது என்பதை பௌதீக முறையில் விளக்குகிறது. பிரிவினைகள், CPUக்கள், அட்டவணை இடைவெளிகள் மற்றும் இவைகளைப் போன்றவற்றைக் கொண்டுள்ளது. ANSIயைப் பொறுத்த வரை இந்த அமைப்புகளில் உள்ள சிறப்பியல்பானது, சார்பில்லாத முறையில் இணையும் வண்ணம் இந்த மூன்று முறைகளும் ஒன்றை ஒன்று அனுமதிக்கிறது. தர்க்க அல்லது கருத்துரு மாதிரியைப் பாதிக்காத வண்ணம் சேமிப்பு நுட்பத்தை மாற்றலாம். கருத்துரு மாதிரியை பாதிக்காத வண்ணம் அட்டவணை/பத்தி நிரல் கட்டமைப்பை மாற்றலாம். ஒவ்வொறு செயலிலும் கட்டமைப்புகள் மற்ற மாதிரிகளுடன் இசைவாக இருக்கும் வண்ணம் இருத்தல் வேண்டும். அட்டவணை/பத்தி நிரல் கட்டமைப்பு உள்பொருள் வகைகள் மற்றும் பண்புகளின் நேரடி மொழிபெயர்ப்பிலிருந்து மாறுபட்டு இருக்கலாம். ஆனால் இது கருத்துரு உள்பொருள் வகை கட்டமைப்பின் நோக்கத்தை கண்டிப்பாக பின்பற்ற வேண்டும். பல்வேறு மென்பொருள் உருவாக்கத் திட்டப் பணிகளின் ஆரம்ப பகுதிகள் இந்த கருத்துரு தரவு மாதிரி வடிவமைப்பை வற்புறுத்துகின்றன. இவ்வாறு வடிவமைக்கப்பட்ட செயல்முறை தர்க்க தரவு மாதிரியாக மாற்றப்படும். பிந்தைய நிலைகளில் இந்த மாதிரிகள் பௌதீக தரவு மாதிரிகளாக மாற்றப்படும். எனினும் கருத்துரு மாதிரியை நேரடியாக செயற்படுத்த இயலும். தரவு மாதிரியாக்க முறைவழி[தொகு] வணிகச் செய்முறை ஒருங்கிணைப்பு சூழலில் தரவு மாதிரியாக்கமானது தரவுத்தளத்தை உருவாக்குவதை படத்தில் காணலாம். வணிகச் செயல்முறை மாதிரியாக்கத்தின் குறைகளை இவை நீக்குகிறது. அதனால் பயனுறுத்த செய்நிரல்கள் வணிகச் செயல்முறைகளை ஆதரவளிக்கும் வண்ணம் மாற்றுகிறது.[5] உண்மையான தரவுத்தள வடிவம் என்பது தரவுத்தளத்தின் விரிவான தரவு மாதிரியை உருவாக்கும் செயல்முறை ஆகும். இந்த தர்க்க தரவு மாதிரி என்பது தர்க்க மற்றும் பௌதீக வடிவமைப்புகளில் தேவைப்படும் அனைத்து முறைகளையும் கொண்டுள்ளது. மேலும் தரவு வரையறை மொழி வடிவமைப்பை உருவாக்க தேவையான பௌதீக சேமீப்பு சாராமுறைகளையும் கொண்டுள்ளது. இவை தரவுத்தளங்களை உருவாக்க பிறகு பயன்படுத்தப்படுகின்றன. முழுமையான பண்புகளைக் கொண்ட தரவு மாதிரி ஒவ்வொரு உள்பொருளுக்கான முழுமையான பண்புகளைக் கொண்டிருக்கும். தரவுத்தள வடிவமைப்பு என்ற சொல் தரவுத்தள அமைப்பின் முழுமையான வடிவமைப்பில் உள்ள பல்வேறு பகுதிகளைக் குறிக்கிறது. முதன்மையாக மற்றும் சரியாக தரவு கட்டமைப்பின் தர்க்க வடிவமைப்பு பொதுவாக தரவைச் சேமிக்க உபயோகப்படுத்தப்படும். தொடர்புநிலை மாதிரியில் இவைகள் தான் அட்டவணைகள் மற்றும் காட்சிகள் எனப்படும். இலக்குப் பொருள் தரவுத் தளத்தில் உள்பொருள்கள் மற்றும் தொடர்புநிலைகள் நேரடியாக இலக்குப் பொருள் வகைகள் மற்றும் பெயரிடப்பட்ட தொடர்புநிலைகளுடன் தொடர்புகொள்ளும். எனினும் தரவுத்தள வடிவமைப்பு என்பது வடிவமைப்பின் அனைத்து செயல்முறைகளிலும் உபயோகப்படுத்தலாம். அடிப்படை தரவு கட்டமைப்பில் மட்டுமில்லாமல், தரவுத்தள மேலாண்மை அமைப்பு அல்லது DBMS பிரயோகங்களில் உள்ள முழுமையான தரவுத்தளத்தில் படிவங்கள் மற்றும் வினாக்கள் ஒரு பகுதியாக பயன்படுத்தப்படும். முறைவழியாக்க அமைப்பு இடைமுகங்கள் தற்போதைய அமைப்புகளின் உருவாக்கம் மற்றும் ஆதரவு செலவீனங்களில் 25% முதல் 70% வரை விலை இருக்கும். இந்த அமைப்புகள் பொதுவான தரவு மாதிரியை பங்கிடாததே இந்த விலைக்கான முக்கிய காரணமாகும். தரவு மாதிரிகள் அமைப்பு மற்றும் அமைப்பு முறையில் உருவாக்கப்பட்டு இருந்தால், இந்த பகுப்பாய்வு மட்டும் மேற்காவு பகுதிகளில் தொடர்ச்சியாக செய்யப்பட்டு இருக்காது இவைகளுக்கு இடையே இடைமுகங்களை தோற்றுவிக்க கூடுதலான பகுப்பாய்வுகள் நிறைவேற்றப்பட்டு இருக்கும். பல அமைப்புகள் குறிப்பிட்ட நோக்கத்திற்காக மீண்டும் உருவாக்கப்பட்ட இந்த அடிப்படை கூறுகளைக் கொண்டிருக்கும். உதாரணமாக பின்வருபவை அடிப்படை வகையாக்க மாதிரியை கூறுகளாக உபயோகப்படுத்துகிறது:[1] - பொருள்களின் பட்டியல், - பொருள் மற்றும் தரவகை விளக்கக் குறிப்பீடுகள், - உபகரண விளக்கக் குறிப்பீடுகள். ஒரே மாதிரியான கூறுகள் மீண்டும் உருவாக்கப்பட்டுள்ளன ஏனெனில் இவைகள் ஒரே மாதிரியானவை என்பதை விவரிக்க இயலாது. மாதிரியாக்கச் செய்முறையியல்[தொகு] தரவு மாதிரிகள் தகவலின் நாட்டத்தை விளக்குகின்றன. தரவு மாதிரிகளை உருவாக்க பல்வேறு வழிகள் இருந்தாலும், லென் சில்வர்ஸ்டோன் (1997)[6] என்பவரைப் பொறுத்த வரை டாப்-டவுன் மற்றும் பாட்டம்-அப் என்ற இரண்டு மாதிரியாக்கச் செய்முறையியலைக் குறிப்பிடுகிறார். - பாட்டம்-அப் மாதிரிகள் மறுபொறியியல் விளைவின் முடிவாக பெரும்பாலும் இருக்கும். இவைகள் பொதுவாக நடைமுறையில் உள்ள தரவு கட்டமைப்பு படிவங்கள், பிரயோக திரையில் உள்ள தரவிடங்கள் அல்லது முடிவுகள் ஆகியவற்றுடன் தொடங்கும். இந்த மாதிரிகள் பெரும்பாலும் பௌதீக, பிரயோகங்களை-சார்ந்து மற்றும் முயற்சி கண்ணோட்டத்தில் முழுமையற்றதாகவும் இருக்கும். குறிப்பாக நிறுவனத்தின் மற்றப் பகுதிகளின் மேற்கோள் இல்லாமல் உருவாக்கப்படும் போது தரவு பங்கிடுதலை இவைகள் மேம்படுத்துவது இல்லை.[6] - டாப்-டவுன் தர்க்க தரவு மாதிரிகள், நன்கு அறிந்தவர்களிடமிருந்து தகவலைப் பெற்று சுருக்கமாக உருவாக்கப்படும் செய்முறை. தர்க்க மாதிரியில் ஒரு அமைப்பு அனைத்து உள்பொருள்களையும் செயற்படுத்தாது, ஆனால் இந்த மாதிரி ஒரு குறிப்புதவி நிலை அல்லது வார்ப்புருவாக இருக்கும்.[6] சில நேரங்களில் இந்த மாதிரிகள் இரண்டு செய்முறைகளையும் இணைத்து உருவாக்கப்படும்: தரவு தேவைகள் மற்றும் பயனுறுத்தங்களின் கட்டமைப்பைக் கருத்தில் கொண்டும் மேலும் தேவைகளைக் மேற்கோள் காட்டியும் அமைக்கப்படும். பல நிலைகளில் தர்க்க மாதிரி மற்றும் பௌதீக மாதிரிகளுக்கு இடையே உள்ள தனித்துவம் தெளிவற்ற நிலையில் உள்ளது. கூடுதலாக, சில CASE கருவிகளும் தர்க்க மற்றும் பௌதீக தரவு மாதிரிகள் இடையே உள்ள தனித்துவத்தை ஏற்படுத்துவது இல்லை.[6] உள்பொருள் உறவு வரைபடங்கள்[தொகு] தரவு மாதிரியாக்கத்திற்கு பல்வேறு குறிமுறைகள் உள்ளன. இந்த செய்முறையின் உண்மையான மாதிரி "உள்பொருள் உறவு மாதிரியம்" என்று அழைக்கப்படுகிறது. ஏனெனில் இந்த மாதிரி தரவுகளில் உள்ள உள்பொருள் மற்றும் உறவுகளை தரவு மூலம் காட்டுகிறது.[3] அமைவுறு தரவின் சுருக்கமான கருத்துருச் சித்தரிப்பே உள்பொருள் உறவு மாதிரியம் எனப்படும். உள்பொருள் உறவு மாதிரியாக்கம் என்பது மென்பொருள் பொறியியலைப் பயன்படுத்தி ஒரு அமைப்பின் கருத்துரு தரவு மாதிரி (அல்லது சொற்பொருளியல் தரவு மாதிரி), தொடர்புநிலை தரவுத்தளம் ஆகியவற்றின் மூலம் டாப்-டவுன் முறையில் தரவுத்தள மாதிரியாக்க மாதிரியை உருவாக்கும் தொடர்புநிலை திட்டமுறையாகும். இந்த மாதிரிகள் பொதுவாக தகவல் அமைப்பின் முதல் நிலை வடிவமைப்பான தேவைகள் பகுப்பாய்வு நிலையில் தகவலை வரையறுத்து தரவுத்தளத்தில் எவ்வாறு தகவல் சேமிக்க்ப்படுகிறது என்பதை விவரிக்க உபயோகப்படுத்தப்படுகிறது. ஒரு குறிப்பிட்ட உலகச் சொற்பொழிவு (ஈடுபாடு உள்ள பகுதி) மூலம் மெய்ப்பொருள் மூல ஆராய்ச்சியை விவரிக்க இந்த தரவு மாதிரி நுட்பங்கள் உபயோகப்படுத்தப்படுகின்றன (மீள்பார்வை மற்றும் உபயோகிக்கப்பட்ட முறைகளின் வகைகள் மற்றும் அவற்றின் தொடர்புநிலை). தரவு மாதிரிகளை பல்வேறு வடிவங்களை உருவாக்க பல நுட்பங்கள் உருவாக்கப்பட்டுள்ளன. இந்த செயல்முறையியல் தரவு மாதிரியாளர்களை தங்கள் வேலையைச் செய்ய உதவி புரியும், இரண்டு வகையான மக்கள் ஒரே மாதிரியான செயல்முறையியலைப் பயன்படுத்தினால் வேறுவிதமான முடிவுகள் வெளிவரும். இவைகளில் குறிப்பிடத்தக்கவை: - பாஹ்மேன் வரைபடங்கள் - பார்கரின் குறிமுறை - ஷென் - தரவு காப்பு மாதிரியாக்கம் - நீட்டிக்கப்பட்ட பேக்கஸ்-நார் படிவம் - IDEF1X - இலக்குப்பொருள்-தொடர்புநிலை முகப்பு - இலக்குப்பொருள் பங்கு மாதிரியாக்கம் - தொடர்புநிலை மாதிரியம் பொதுநிலை தரவு மாதிரியாக்கம்[தொகு] பொதுநிலை தரவு மாதிரிகள் வழக்கத்தில் உள்ள தரவு மாதிரிகளின் பொதுக்காரணிகளாகும். இவைகள் பொதுவான தொடர்புநிலை வகைகள் மற்றும் இந்த தொடர்புநிலை வகைகளுடன் தொடர்புடையவை ஆகியவற்றை பொதுக்காரணியாக விவரிக்கும். பொதுநிலை தரவு மாதிரியின் வரையறையானது இயல் மொழியின் வரையறைக்கு சமமாகும். எடுத்துக்காட்டாக பொதுநிலை தரவு மாதிரி தொடர்புநிலை வகைகளான 'தொடர்புநிலை வகைப்பாடு' ஆகியவற்றை பைனரி தொடர்புநிலைகளாக தனிப்பட்ட பொருள் அல்லது ஒரு குழுவின் இடையில் மாற்றவும், மேலும் இரண்டு பொருள்களுக்கு இடையே முழுமையான தொடர்புநிலையை ஏற்படுத்தி ஒன்றை ஒரு பகுதியாகவும் மற்றொன்றை முழுமையாகவும் தொடர்பு படுத்துவது. கொடுக்கப்பட்டுள்ள வகைகளின் பட்டியல், தனிப்பட்ட பொருள் அல்லது தனிப்பட்ட பொருளின் தொடர்புநிலை ஆகியவற்றை வகைப்படுத்தப் அனுமதிக்கிறது. தொடர்புநிலை வகைகளை தரப்படுத்தி ஒரு முழுமையான பட்டியலாக அளிப்பதன் மூலம், பொதுநிலை தரவு மாதிரி இயல் மொழிகளில் உள்ள செயல்களை அணுகி செயல்முறைப்படுத்துமாறு இயங்கச் செய்கிறது. மற்றொரு நிலையான மரபுநிலை தரவு மாதிரிகள் ஒரு குறிபிட்ட அளவு ஆளகள் எல்லையைப் பெற்று இருக்கும் ஏனெனில் கோவைகளை இந்த மாதிரிகளில் உபயோகப்படுத்துவது முன்பே இந்த மாதிரிகளில் விளக்கப்பட்டு இருக்கும். சொற்பொருளியல் தரவு மாதிரியாக்கம்[தொகு] DBMS இன் தர்க்க தரவு கட்டமைப்பு அதிகாரப்படி நிலை, வலையமைப்பு அல்லது தொடர்புநிலையில் இருந்தாலும் தரவின் கருத்துரு வரையறைத் தேவைகளை பூர்த்தி செய்வது இல்லை ஏனெனில் இவைகள் வரையறைகளில் குறிபிட்ட அளவும் DBMS இன் செயற்படுத்தல் முறைகளையும் சார்ந்து உள்ளது. எனவே கருத்துரு பார்வையில் தரவை வரையறுப்பது சொற்பொருளியல் தரவு மாதிரியாக்கம் சார்ந்த தொழில்நுட்பங்களை உருவாக்க வழிச் செய்கிறது. அதாவது, தரவின் பொருளை விவரிக்கும் நுட்பங்கள் மற்ற தரவுகளுடன் உட்தொடர்புநிலையில் பொருந்தும் வண்ணம் உள்ளது. நிகழ் உலகின் வரையறைகளான வளங்கள், எண்ணங்கள், செயல்கள் ஆகியவற்றின் மூலம் மேலே குறிப்பிட்டப்பட்டுள்ள வரைபடங்கள் தரவுகள் எவ்வாறு பௌதீக முறையில் சேமிக்கப்படுகின்றன என்பதை விளக்குகிறது. சொற்பொருளியல் தரவு மாதிரியாக்கம் என்பது சேமிக்கப்பட்ட குறியீடுகள் எவ்வாறு நிகழ் உலகில் தொடர்பு ஏற்படுத்துகிறது என்பதை விவரிக்கும் முழுநிலை ஆகும். எனவே இந்த மாதிரி நிகழ் உலகை சித்தரிக்கும் மாதிரி ஆகும்.[7] சொற்பொருளியல் தரவு மாதிரி பல்வேறு நோக்கங்களுக்கு பங்களிக்க உபயோகப்படுத்தப்படுகின்றன,[7] - தரவு கூறுகளை திட்டமிடல் - பகிர்ந்துகொள்ள கூடிய தரவுத்தளங்களை உருவாக்குதல் - விற்பனையாளர் மென்பொருளை மதிப்பீடுதல் - நடப்பில் உள்ள தரவுத்தளங்களை இணைத்தல் செயற்கை நுண்மதி துறையிலிருந்து அறியப்பட்ட முழுநிலை கோட்பாடுகள் மூலம் தொடர்புநிலை கோட்பாடுகளை ஒன்றிணைத்து தரவின் அர்த்தத்தை அதிகமாக கண்டறிவதே சொற்பொருளியல் தரவு மாதிரிகளின் ஒட்டுமொத்த குறிக்கோள் ஆகும். இந்த எண்ணமானது நிகழ்கால சூழ்நிலைகளை எளிதாக விளக்கும் வண்ணம் தரவு மாதிரிகளை ஒன்றிணைத்து அதிகமான மாதிரியாக்கங்களில் வழங்குவதற்காக உருவாக்கப்பட்டது.[9] குறிப்புதவிகள்[தொகு] - மாத்யூ வெஸ்ட் அண்ட் ஜூலியன் ஃப்ளவர் (1999). டெவலபிங் ஹை கோல்டி டேட்டா மாடல்ஸ். த ஐரோப்பியன் ப்ராசஸ் இண்டஸ்ட்ரீஸ் STEP டெக்னிக்கல் லைசன் எக்ஸிக்யூடிவ் (EPISTLE). - டேட்டா இண்டர்கரேஷன் க்ளோசரி, அமெரிக்காவின் போக்குவரத்துத் துறை, ஆகஸ்ட் 2001. - விட்டன், ஜெஃப்ரி எல். ; லோனி டி. பெண்ட்லே, கெவின் சி. டிட்மேன். (2004). சிஸ்டம்ஸ் அனலைஸ் அண்ட் டிசைன் மெத்தேட்ஸ் . 6வது பதிப்பு ISBN 81-7017-415-5. - அமெரிக்கன் நேஷனல் ஸ்டாண்டர்டு இன்ஸ்டியூட் 1975. ANSI/X3/SPARC ஸ்டடி குரூப் ஆன் டேட்டா பேஸ் மேனேஜ்மெண்ட் சிஸ்டம்ஸ்; இண்ட்ரிம் ரிப்போர்ட் . FDT (ACM SIGMOD இன் அறிக்கைத் தாள்) 7:2. - பால் ஆர். ஸ்மித் & ரிச்சர்ட் சார்ஃபடி (1993).கணினி உதவி மென்பொருள் பொறியியல் கருவிகள் (CASE) மூலம் உருவமைவு மேலாணமைக்கான உத்திப்பூர்வத் திட்டத்தை உருவாக்குதல்.CAD/CAE பயனர்களின் குழுக்களுக்கான 1993 ஆம் ஆண்டின் சர்வதேச DOE/ஒப்பந்தக்காரர்கள் மற்றும் வசதிகளுக்கான தாள். - லென் நில்வர்ஸ்டன், டபிள்யூ.எச்.இன்மோன், கெண்ட் க்ராஸினோ(2007). த டேட்டா மாடல் ரிசோர்ஸ் புக் . வில்லே, 1997. ISBN 0-471-69059-7. வான் ஸ்காட் ஆன் tdan.com மூலம் மதிப்பிடப்பட்டது. 2008 ஆம் ஆண்டு நவம்பர் மாதம் 1 ஆம் தேதி அணுகப்பட்டது. <ref>குறிச்சொல்; FIPS184என்னும் பெயரில் உள்ள ref குறிச்சொல்லுக்கு உரையேதும் வழங்கப்படவில்லை பிழை காட்டு: செல்லாத - அம்னான் ஷாபோ (2006).மருந்துச்செனிமியங்கள் மற்றும் மருந்து மாற்றங்களின் மருத்தவ ஜினோமிக்ஸ் தரவு செந்தரங்கள். - "சிமெண்டிக் டேட்டா மாடலிங்" இன்: மெட்டாக்ளாசஸ் அண்ட் தேர் அப்ளிகேஷன் . கணிப்பொரி அறிவியல் துறையின் விரிவுரைக் குறிப்புகளின் புத்தகத் தொடர்கள் வெளியிடுபவர் ஸ்ப்ரிங்கர் பெர்லின்/ ஹெடில்பெர்ஹ். தொகுதி தொகுதி 943/1995. கூடுதல் வாசிப்பு[தொகு] - ஜெ.ஹச். டெர் பெக்கே (1991). சிமெண்டிக் டேட்டா மாடலிங் இன் ரிலேஷனல் என்விரான்மெண்ட்ஸ் - ஜான் வின்செண்ட் கார்லிஸ், ஜோசப் டி. மாகுரே (2001). மாஸ்டரிங் டேட்டா மாடலிங்:எ யூசர்-டிரிவன் அப்ரோச் . - ஆலன் சும்ரா, ஜெ. மார்க் க்யூமேன்(2005). லாஜிக்கல் டேட்டா மாடலிங்: வாட் இட் இச் அண்ட் ஹவ் டு டூ இட் . - மார்டின் இ. மாடெல் (1992). டேட்டா அனலிசஸ், டேடா மாடலிங், அண்ட் க்ளாசிஃப்கேஷன் . - எம். பாபாஜோக்லோ, ஸ்டென்ஃபேனோ ஸ்பக்காபைட்ரா, ஜாஹிர் டாரி (2000). அட்வான்சஸ் இன் ஆப்ஜக்ட்-ஓரியண்டெட் டேட்டா மாடலிங் . - ஜி. லாரன்ஸ் சாண்டெர்ஸ் (1995). டேட்டா மாடலிங் - க்ராமீ சி. சிம்சியன், க்ராஹம் சி. விட் (2005). டேட்டா மாடலிங் எசன்ஸியல்ஸ் ''' - க்ராமீ ஸிம்சியான் (2007). டேட்டா மாடலிங்: தியரி அண்ட் ப்ராக்டிஸ் . புற இணைப்புகள்[தொகு] |விக்கிமீடியா பொதுவகத்தில் Data modeling தொடர்புடைய மேலும் பல ஊடகக் கோப்புகள் உள்ளன.| - ஏஜில்/எவல்வ்யூசினரி டேட்டா மாடலிங் - டேட்டா மாடலிங் டிக்ஸ்னரி - டேட்டா மாடலிங் ஆர்டிகல்ஸ் - டேட்டாபேஸ் மாடலிங் இன் UML - ஆர்டிகல்ஸ் ஃப்ரம் மெத்தட்ஸ் & டூல்ஸ் - டேட்டா மாடலிங் 101 - சிமெண்டிக் டேட்டா மாடலிங் - சிஸ்டம் டெவலப்மெண்ட், மெத்தடால்ஜிஸ் அண்ட் மாடலிங் டோனி ட்ரூவெரியின் குறிப்புகள் - இலக்குப் பொருள் மேலாணமைக் குழுவின் ரெக்யூஸ்ட் ஃபார் ப்ரோப்போசல் - இன்ஃப்ர்மேசன் மேனேஜ்மெண்ட் மெட்டாமாடல்(IMM)


text: இந்நிலையில் எமது மக்கள் செலுத்தும் வரிப் பணத்தை கொண்டே எமது அபிவிருத்திகளை நாம் முன்னெடுக்க வேண்டியுள்ளது என கூட்டமைப்பின் வவுனியா நகரசபையின் பதில் தலைவர் எம்.எம்.ரதன் தெரிவித்தார். 2013ம் ஆண்டுக்கான வவுனியா நகரசபையின் வரவு செலவுத்திட்டத்தினை சமர்ப்பித்து தலைமை உரையாற்றும் போதே அவர் இதனை தெரிவித்தார். அவர் மேலும் தெரிவிக்கையில், 2013ம் ஆண்டுக்கான வரவு செலவு திட்டம் முழுமையாக மக்கள் நலன் சார்ந்து மக்களின் அடிப்படை சார்ந்த அபிவிருத்திகளை முன்னுரிமைப்படுத்தி இச்சபையிலே சமர்ப்பித்துள்ளதாக இலங்கையின் நடைமுறையில் உள்ள யாப்பின் பிரகாரம் மாநகரசபை, நகரசபை, பிரதேசசபை என்ற மூன்று உள்ளூராட்சி மன்ற பிரிவுகள் காணப்படுகின்றது. இவற்றின் நோக்கம் உள்ளூர் சமூகத்தில் இனங்காணப்பட்ட அபிவிருத்திகளை நிறைவேற்றுவதுதான். அந்தவகையில் வடமாகாணத்தின் நுழைவாயிலின் பிரதான நகரமாக கருதப்படுகின்ற வவுனியா நகரசபையானது மற்றுமோர் புதிய ஆண்டினை நோக்கி நகருகின்றது. 2012ம் ஆண்டு வரவுசெலவுத் திட்டத்தின் பிரகாரம் நாம் பல அபிவிருத்திகளை மக்களின் நலன்சார்ந்து மேற்கொண்டோம். எமது சபையின் நிதிகளில் வீதிகள் என்ற அடிப்படையில் கல்லிட்டு தாரிடுதல், பண்டாரிகுளம் பிரதான வீதி, பட்டக்காடு 1ம் ஒழுங்கை, பூந்தோட்டம் பெரியார்குளம், பிரதான வீதி, கற்குழி முதலாம் ஒழுங்கை, கண்டிவீதி 11ம், 12ம் ஒழுங்கை, வெளிக்குளம் பிள்ளையார் வீதி, மூன்றுமுறிப்பு பாடசாலை வீதி, இறம்பைக்குளம் ஒளவையார் வீதி, திருநாவற்குளம் சிவன்கோவில் வீதி, பட்டக்காடு முதலாம் ஒழுங்கை என்பன எமது சபையின் நிதியுடனும், புறநெகுமு திட்டத்தில் தச்சன்குளம் பிரதானவீதி, பட்டக்காடு மூன்றாவது ஒழுங்கை, குருமன்காடு உள்ளக வீதிகள், பத்தினியார் மகிழங்குளம் முதலாம் ஒழுங்கை, வேப்பங்குளம் 7ம் ஒழுங்கை என்பன செப்பனிட்டு இவற்றுடன் கோவில்புதுக்குளம், பூந்தோட்டம், பத்தினியார் மகிளங்குளம் என்பவற்றில் பொது மயனம் மேடை அமைத்து புனரமைத்தோம். இவற்றுடன் சுகாதார தொழிலாளர்களின் நலன்கருதி மலசலகூடம் அமைத்தமை, வவுனியா நகரின் மிகப்பெரும் பிரச்சினையாக இருந்த நடைபாதை வியாபாரத்தினை முற்றாக அகற்றி நடைபாதை வியாபாரிகளுக்கென தனியான வர்த்தக நிலையம் ஒன்றினை அமைத்தோம். இவற்றுடன் உலக வங்கியின் நிதி அனுசரணையுடன் வடமாகாணத்தின் முதலாவது எரிவாயு உடல்தகனம் செய்யும் நிலையத்தினை பூந்தோட்டத்தில் அமைத்தோம். இவ்வாறான பல அபிவிருத்தி சார்ந்த வேலைத்திட்டங்களை 2012 இல் நாம் முன்னெடுத்தோம். இதன் பிரகாரம் 2013ம் அண்டுக்கான வவுனியா நகரசபையின் மொத்த வருமானம் 158 941 179.46 ரூபாவும் 158 941 151.50 ஆகவும் மதிப்பிடப்பட்டுள்ளது. ஒதுக்கப்பட்டுள்ள நிதியின் மூலமாக வவுனியா நகரசபைக்குட்பட்ட வீதிகள், தண்ணீர்த் தாங்கிகள், இறைச்சிக்கடைகள், சந்தைக் கட்டடங்கள் மற்றும் மயானங்கள் என்பன அபிவிருத்தி செய்யப்படவுள்ளன. அந்த வகையில் பண்டாரிக்குளம்- கூமாங்குளம் வீதி, மன்னார் - யாழ் ஐஸ்கிறீம் கடை வீதி என்பவற்றைப் புனரமைப்பதற்கு தலா 18 லட்சம் ரூபாவும் கோவில் புதுக்குளம் 9ஆம் ஒழுங்கையின் புனரமைப்புக்கு 30 லட்சம் ரூபாவும் வவுனியா நகர சபை வீதிகளில் மதகுகள் அமைப்பதற்கு 5 லட்சம் ரூபாவும், நூலக உபகரணக் கொள்வனவுக்கென 5 இலட்சம் ரூபாவும் ஒதுக்கப்பட்டுள்ளன. மேலும் மன்னார் வீதியின் முதலாம், இரண்டாம் ஒழுங்கைகளின் புனரமைப்புக்கென 12 லட்சம் ரூபாவும் காளி கோவில் வீதியின் திருத்தத்திற்கு 10 லட்சம் ரூபாவும், வடிகால் திருத்தங்களுக்கு 2 லட்சம் ரூபாவும் வீதித் திருத்த வேலைகளுக்கான தார் கொள்வனவுக்கு 5 இலட்சம் ரூபாவும், சூசைப்பிள்ளையார் வீதியை கொங்கிறீற் வீதியாக அமைப்பதற்கு 25 இலட்சம் ரூபாவும், தண்ணீர் தொட்டிகளின் புனரமைப்புக்கு 6 இலட்சம் ரூபாவும், நகரசபைக்குச் சொந்தமான காணிகளுக்கு வேலி அமைப்பதற்கு 10 இலட்சம் ரூபாவும், மீன் சந்தை புனரமைப்புக்கு 10 இலட்சம் ரூபாவும் கோழிக் கடைகள் திருத்தத்துக்கு 10 இலட்சம் ரூபாவும் குருமன்காடு மீன் சந்தை, நூலக மலசல கூடம் மற்றும் பூந்தோட்டம் சந்தை திருத்தம் என்பவற்றுக்கு தலா 5 லட்சம் ரூபாவும் பஸ் நிலையம், நவீன சந்தைக் கடைகள் திருத்தம் என்பவற்றுக்கு 15 இலட்சம் ரூபாவும், நகரசபை நூலகம், நகரசபை மலசலகூடம் திருத்தம் என்பவற்றுக்கு தலா 3 இலட்சம் ரூபாவும் சந்தை சுற்றுவட்ட வீதி, பொது மலசலகூடத் திருத்தத்திற்கு 10 இலட்சம் ரூபாவும் அலுவலகத்துக்கான புதிய மலசல கூடத் தொகுதி அமைப்பதற்கு 20 இலட்சம் ரூபாவும் பத்தினியார் மகிழங்குளம் மயானத்துக்கான மேடை அமைப்பதற்கு 2 இலட்சம் ரூபாவும் அடுத்த வருட வரவு செலவுத்திட்டத்தில் ஒதுக்கப்பட்டுள்ளன. இவற்றோடு, கெயார் திட்டத்தின் கீழ் அந்நிறுவனம் மில் வீதி, தர்மலிங்கம் வீதி, கந்தசாமி கோவில் வீதி 1ம் குறுக்குத்தெரு, 2ம் குறுக்குத்தெரு, சந்தை சுற்றுவட்ட வீதி, வை.எம்.சி.ஏ வீதி கதிரேசன், பொதி மண்டப வீதி, கித்துள் வீதி, வைத்தியசாலை வீதி, மடத்தடி வீதி, குளவீதி, சுடலை வீதி, நகரசபை வீதி, பூங்காவீதி, நகரசபை விடுதி வீதி, சூசைப்பிள்ளையார் குள உள்ளக வீதி, பிரை 21 வீதிகள் காபற் வீதிகள் செப்பனிடப்படவுள்ள நெல்சிப் திட்டத்தின் கீழ் மூன்று மில்லியன் செலவில் பாரிய சந்தை கட்டிடத்தொகுதி கோவில்குளத்தில் அமைக்கப்படவுள்ளது. இவற்றுடன் இனங்காணப்பட்ட பல அபிவிருத்திக்காக இவ்வரவு செலவுத்திட்டம் பயனள்ளதாக அமையும் என அவர் தெரிவித்தார்.


இந்த உலகம் நாடக மேடை தான். நாம் எல்லோரும் கதாப்பாத்திரங்கள் தான் இந்த நாடகத்தின் இயக்குநர் கடவுள் தான்.


சமையல் : பனீர் ·ப்ரை பனீர் 200 கிராம் தனியா பொடி 1 டீஸ்பூன் சோம்பு, சீரகம் 1 டீஸ்பூன் சின்ன வெங் காயம் 4 பட்டை, லவங்கம், ஏலக்காய் 1 எலுமிச்சை ஜூஸ் 1 டேபிள் ஸ்பூன் அரைக்கக் கூறப்பட்டுள்ள பொருட்களோடு சிறிதளவு தண்ணீர் சேர்த்து நைஸாக அரைத்தெடுத்து உப்பு சேர்த்து வையுங்கள். பனீரை விரல் நீளத் துண்டுகளாக நறுக்கி அரைத்த மசாலா கலவையில் பிரட்டி இரண்டு மணி நேரம் ஊற வையுங்கள். இதனுடன் பொடியாக நறுக்கிய கொத்தமல்லித்தழை, கடலை மாவு சேர்த்து (தண்ணீர் சேர்க்க கூடாது) நன்கு பிசறி சூடான எண்ணெயில் பொரித்தெடுங்கள். மேலே மொறுமொறுப்பாகவும், உள்ளே பஞ்சு போல மெத்மெத்தென்றும் இருக்கும் இது தக்காளி சாஸ¤டன் சாப்பிட சூப்பராக இருக்கும். வாண்டுகளும் பெரியவர்களும் இந்தப் பன்னீர் ·ப்ரைக்கு போட்டிபோடுவார்கள். புளிப்பு கார தோசை தேங்காய் துறுவல் அரைகப் புளிபேஸ்ட் 1 டீஸ்பூன் உப்பு, எண்ணெய் தேவைக்கு ஏற்ப அரிசி மற்றும் உளுந்தை இரண்டு மணி நேரம் ஊற வைக்கவும். பிறகு அரிசி - உளுந்துடன் தேங்காய், மிளகாய், புளி, உப்பு சேர்த்து நன்றாக அரைத்தெடுக்கவும். ஒரு மணி நேரம் கழித்து மெல்லிய தோசைகளாக ஊற்றவும். புளிப்பு உறைப்பு தோசைக்குத் தொட்டுக்கொள்ள எதுவும் தேவையில்லை. விருப்பப்பட்டால் புதினா சட்னியுடன் சுவைக்கலாம். மெல்லிய தோசைகளுக்குப் பதிலாக ஒரு வெங்காயத்தை பொடியாக நறுக்கிப் போட்டு ஊத்தப்பமாகவும் செய்யலாம்.